
ΝΕΑ 
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ν. Ζαχαρ,άδης ΟΡΓΑΝΟ ΤΗΣ Κ.Ε ΤΗΣ ΟΡΓΑΝΩΣΗΣ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΚΚΕ 

ΟΧΙ ΣΤΟΝ 
ΕΛΛΗΝΟΡΘΟΔΟΞΟ 

ΡΑΤΣΙΣΜΟ 


η ΕΑΑάδα συγκλονίστηκε από το νυχτέρι 
■ ■ νό πογκρόμ του ρατοιοτή - δοΑοφόνου βτην 
Αθήνα. Δύο νεκροί και τέσσερις τραυματίες 
επιβάΑΑουν σ' ένα δημοκρατικό κράτος να επανεκτιμή- 
οει την ποΑιτική του απέναντι ατον ρατσισμό και να πά¬ 
ρει μέτρα για την αντιμετώπιση του φαινομένου. Στην 
ΕΑΑάδα, τόσο το επίσημο κράτος όοο και το ποΑιτικό 
καθεστώς, επιδόθηκε οε μία χωρίς προηγούμενο συ- 
γκάΑυψη του φαινομένου του ρατσισμού που υπάρχει 
πραγματικά οτη χώρα μας. Το φαινόμενο αυτό γεννή¬ 
θηκε από την ποΑιτική που ακοΑουθεί εδώ και χρόνια η 
σοβινιστική εΑΑηνική αστική τάξη, και οτη συνέχεια γι¬ 
γαντώθηκε από την ποΑιτική του οοοιαΑφαοιομού. 


ΤΟ ΧΡΟΝΙΚΟ ΤΟΥ ΡΑ¬ 
ΤΣΙΣΤΙΚΟΥ ΠΟΓΚΡΟΜ 

Ο 23χρονος Παντελής Καζά- 
κος, φύλακας της ΕΡΤ, ξεκί¬ 
νησε το βράδυ της Πέμπτης (21/ 
10), πεζός, μ’ ένα πιστόλι μπρά- 
ουνινγκ 760 χιλ., μία σειρά δο¬ 
λοφονικών επιθέσεων ενάντια 


σε ανθρώπους που του ήταν πα¬ 
ντελώς άγνωστοι, αλλά είχαν 
ένα κοινό χαρακτηριστικό: α¬ 
νήκαν σε άλλη “ράτσα". Μετά 
τις πρώτες επιθέσεις συναντά 
και παίρνει μαζί του έναν 
22χρονο ναυτικό τον Απ. Απο¬ 
στόλου. Στο Μεταξουργείο, στη 


Βάθης, στου Ψυρρή, στα Εξάρ- 
χεια και στην Ομόνοια στο 
κέντρο της Αθήνας, πυροβολεί 
εξ επαφής και σκοτώνει ένα 
Γεωργιανό, ενώ τραυματίζει 
σοβαρά άλλους πέντε, οι τρεις 
από χώρες της Αφρικής, ένας 
από το Μπαγκλαντές κι ένας 
από το Πακιστάν. Από αυτούς 
ένας πέθανε στο νοσοκομείο, ε¬ 
νώ η κατάσταση των υπολοί¬ 
πων είναι κρίσιμη. Η επιχείρη¬ 
ση διάρκεσε από τις 9.00 το 
βράδυ έως τις 4.00 τα ξημερώ¬ 
ματα οπότε έγινε η σύλληψη 
του Καζάκου σε μπλόκο της Α¬ 
στυνομίας. Ο υπουργός Δημό¬ 
σιας Τάξης, Χρυσοχοίδης, ισχυ¬ 
ρίζεται ότι η επέμβαση της Α¬ 
στυνομίας ήταν άμεση. Όμως ο 
δράστης πεζός επί επτά ώρες 


πυροβολούσε ανενόχλητος. Ο 
ρατσιστής-δολοφόνος είχε δώ¬ 
σει προειδοποιητικό χτύπημα, 
λίγες μέρες πριν, την Τρίτη (19/ 
10). Σταμάτησε μπροστά από 
τρεις Κούρδους, τους ρώτησε 
“Είστε Κούρδοι;”, του απάντη¬ 
σαν θετικά και άρχισε να πυ¬ 
ροβολεί. Σκότωσε τον ένα, και 
τραυμάτισε άλλον ένα. 

Ένα σημείο που δεν προβλή¬ 
θηκε καθόλου ήταν ότι ο δρά¬ 
στης πυροβολούσε φωνάζοντας 
“Εγώ είμαι ορθόδοξος” (Νέα, 
23-24/10/1999). Ο ίδιος ήταν ε¬ 
ντελώς ψυχρός στην απολογία 
του. Ανέλαβε την ευθύνη για 
όλες του τις πράξεις, δήλωσε 
ότι δεν είναι παράφρων, ότι πο¬ 
τέ δεν είχε ψυχολογικά προ¬ 
βλήματα, και ότι αποφάσισε να 


κάνει τις επιθέσεις γιατί “γέ¬ 
μισε η Ελλάδα αλλοδαπούς”, 
και “οι Αλβανοί έκαψαν ακό¬ 
μα και την ελληνική σημαία”. 
Μάλιστα, ρώτησε αν η κοινω¬ 
νία τον θεωρεί “φονιά ή ηρώ¬ 
α”. Πρόκειται για έναν ψυχρό 
αποφασισμένο ρατσιστή, οπλι¬ 
σμένο από το πραγματικά κυ¬ 
ρίαρχο ξενόφοβο μίσος των Ελ¬ 
λήνων ενάντια στους Αλβα¬ 
νούς στο οποίο αναζητά την 
κάλυψη και την αναγνώρισή 
του ως “ήρωα”. Το ότι δεν σκό¬ 
τωσε Αλβανούς είναι εντελώς 
συμπτωματικό. Το ότι σκότω¬ 
σε όμως ανθρώπους άλλης “ρά¬ 
τσας", φανερώνει έναν καθαρό¬ 
αιμο ρατσιστή. 

συνέχεια στη σελ. 4 


ΔΥΝΑΜΩΝΕΙ Η ΕΘΝΟΚΑΘΑΡΣΗ ΣΕ 
ΒΑΡΟΣ ΤΗΣ ΗΡΩΙΚΗΣ ΤΣΕΤΣΕΝΙΑΣ 


Την Πέμπτη το απόγευμα 21 Οκτώ- 
βρη δέκα πύραυλοι εδάφους - εδά¬ 
φους χτύπησαν την κεντρική αγορά 
στο Γκρόζνι, σκοτώνοντας πάνω α¬ 
πό 140 άμαχους και τραυματίζοντας 
άλλους 400. Ένας από τους πυραύ¬ 
λους χτύπησε το Κεντρικό Μαιευτή¬ 
ριο (εκατοντάδες μέτρα από την α¬ 
γορά) και μετρήθηκαν 30 πτώματα, 
αρκετά από αυτά ήταν νεογέννητα 
και μητέρες που μόλις είχαν ξεγεν¬ 
νήσει. (Κ.ιΐ88ΐαη ΙουΓη&Ι, 25 -31/10) 
Αρκετοί ακόμα αναμένεται να πεθά- 


νουν εξαιτίας του κρύου και της έλ¬ 
λειψης φαρμάκων. Για παράδειγμα 
στο Νοσοκομείο νο4, στο Γκρόζνι οι 
τραυματίες βρίσκονταν δίπλα στους 
πεθαμένους σε διάδρομους που η θερ¬ 
μοκρασία ήταν 4 βαθμούς κάτω από 
το μηδέν και μόνο τα χειρουργεία 
φωτίζονταν με γεννήτριες ντίζελ και 
λάμπες κηροζίνης. Το ηλεκτρικό, το 
νερό και το φυσικό αέριο έχουν κο¬ 
πεί εδώ και βδομάδες από τους Ρώ¬ 
σους. 

Όπως ήταν φυσικό οι ρώσοι ιμπεριαλι¬ 


στές στην αρχή αρνήθηκαν ότι βομβάρδι¬ 
σαν το Γκρόζνι. Ο ρώσος πρωθυπουργός, 
Πούτιν, δήλωσε από το Ελσίνσκι όπου 
βρισκόταν σε σύνοδο της Ευρωπαϊκής Έ¬ 
νωσης, ότι υπήρξε μια “ειδική επιχείρη¬ 
ση" από τις ρώσικες δυνάμεις αλλά ότι 
αυτή “δεν είχε απολύτως καμμιά σχέση” 
με την επίθεση στην αγορά της τσετσενι- 
κής πρωτεύουσας. Απέδωσε μάλιστα τον 
βομβαρδισμό σε"σύγκρουση ανάμεσα σε 
ένοπλες ομάδες", δηλ. στους Τσετσένους. 

Μια μέρα μετά ωστόσο θα αναγκαστεί 
να παραδεχτεί ότι ήταν ο ρώσικος στρα¬ 


τός που βομβάρδισε την αγορά του Γκρόζ- 
νι, αλλά τόνισε ότι επρόκειτο για αγορά 
όπλων και όχι για αγορά τροφίμων και 
ότι τα θύματα ήταν τρομοκράτες! Αυτή η 
χιτλερική δήλωση οφείλει τον κυνισμό της 
στην κάλυψη που έχουν δόσει οι δυτικοί 
ιμπεριλιαστές για τη γενοκτονία των Τσε- 
τσένων. Στα μέσα περίπου του Οκτώβρη 
ο υπεύθυνος του τσετσένικου κοινοβου¬ 
λίου, Ακιάτ Ιντιγκούοφ, για τις διεθνείς 
σχέσεις κάλεσε τον ΟΗΕ και την Ευρώ¬ 
πη να πιέσουν την Μόσχα για να σταμα¬ 
τήσει την επιθετικότητα της ενάντια στην 
Τσετσενία. Αν η Μόσχα αρνηθεί, τότε, ό¬ 
πως είπε, “η διεθνής κοινότητα πρέπει να 
υιοθετήσει μέτρα ενάντια στη Ρωσία και 


ΣΥΓΚΕΝΤΡΩΣΗ ΤΗΣ ΕΠΙΤΡΟΠΗΣ ΣΩΤΗΡΙΑΣ ΤΩΝ ΛΙΠΑΣΜΑΤΩΝ 

ΣΤΟ ΠΟΛΙΤΙΣΤΙΚΟ ΚΕΝΤΡΟ "ΜΕΛΙΝΑ ΜΕΡΚΟΥΡΗ" ΣΤΗΝ ΑΜΦΙΑΛΗ 
Εμμ. Μπενάκη 70 (παράηηηΛος της ΤσαΛδάρη) 

ΤΕΤΑΡΤΗ 3 ΝΟΕΜΒΡΗ, 7μμ 


συνέχεια στη σελ. 10 






Σελίδα 2 


ΝΕΑ ΑΝΑΤΟΛΗ 


ΠΑΡΑΣΚΕΥΗ 29 ΟΚΤΩΒΡΗ 1999 


ΤνΧ: 


ΣΤΕΝΕΥΟΥΝ ΤΑ ΠΕΡΙΘΩΡΙΑ 


Τ ο αντιβιομηχανικό μέτω 
πο χρόνια τώρα κλείνει 
τα εργοστάσια. Τα προσχήμα¬ 
τα είναι: η μόλυνση του περι¬ 
βάλλοντος, η υποτιθέμενη 
προστασία των αρχαίων, η πι¬ 
στωτική ασφυξία της επιχεί¬ 
ρησης, οι παρατεταμένες δήθεν 
“ταξικές” απεργίες σε συνθή¬ 
κες κρίσης μιας επιχείρησης 
και τώρα τελευταία η εκμετάλ¬ 
λευση των ζημιών που έπαθαν 
πολλά εργοστάσια κατά μήκος 
του Κηφισού από τους σει¬ 
σμούς. Στις περισσότερες από 
αυτές τις βιομηχανίες οι εργά¬ 
τες δεν μπόρεσαν να αντιδρά- 
σουν έτσι ώστε να αποτρέψουν 
το κλείσιμο. Αυτό γιατί την 
ηγεσία των συνδικάτων την 
είχαν συνδικαλιστές του ψευ- 
τοΚΚΕ, του ΣΥΝ, της Καρα- 
μανλικής ΝΔ ή του τμήματος 
εκείνου του ΠΑΣΟΚ που εί¬ 
ναι με τον επικεφαλής του σα- 
μποτάζ Λαλιώτη, δηλαδή οι 
δυνάμεις του μαύρου μετώπου 
της αποβιομηχάνισης. Έτσι 
κάθε κινητοποίηση ενάντια 
στο κλείσιμο του εργοστάσιου 
είχε να αντιπαλέψει δυνάμεις 
που είχαν τεράστια κρατική 
και πολιτική εξουσία. Αυτές οι 
πολιτικές δυνάμεις διαθέτο¬ 
ντας τεράστιους μηχανισμούς 
προπαγάνδας (κομματικό τύ¬ 
πο, επιρροή στις εφημερίδες, 
στα ραδιόφωνα και στα μεγά¬ 
λα κανάλια) μπορούν να συ¬ 
κοφαντήσουν ή να χτυπήσουν 
με πολλούς τρόπους ένα κίνη¬ 
μα για την υπεράσπιση της 
βιομηχανίας μέσα στο λαό. 


Χρόνια τώρα με την ελεεινή 
τους προπαγάνδα έχουν δη¬ 
μιουργήσει ένα αρνητικό κλί¬ 
μα ιδιαίτερα σε βάρος των ερ¬ 
γοστασίων εκείνων που βρί¬ 
σκονται μέσα ή δίπλα σε με¬ 
γάλες πόλεις. Έτσι η οποιαδή¬ 
ποτε φωνή αντίστασης από 
τους εργαζόμενους μιας βιομη¬ 
χανίας που κλείνει, στο βαθμό 
που ξεπερνούσε τις δυνάμεις 
του μαύρου μετώπου στο εσω¬ 
τερικό του κινήματος τους, εί¬ 
χε να υπερνικήσει έναν εχθρό 
που εμφανίζονταν μπροστά 
τους πολλές φορές και σαν λα¬ 
ός που τάχα υποφέρει από την 
λειτουργία του συγκεκριμένου 
εργοστασίου. Ο δρόμος για τη 
σωτηρία μιας βιομηχανίας σή¬ 
μερα είναι σκληρός, μακρύς 
και επίπονος. 

Όμως οι αντιδραστικοί, όσο 
φοβεροί και δυνατοί να φαίνο¬ 
νται, στην πραγματικότητα 
μπορούν να νικηθούν. Μπορεί 
να διαθέτουν υπουργεία, εφη¬ 
μερίδες, ραδιόφωνα ή κανάλια, 
αλλά δεν μπορούν να νικήσουν 
έναν λαό που ξέρει τι του γί¬ 
νεται και είναι ενημερωμένος. 
Δεν μπορούν να νικήσουν μια 
κοινή γνώμη που θέλει να ζή- 
σει ένα εργοστάσιο. Γιατί κα¬ 
νείς άνθρωπος του λαού που ζει 
και αυτός με το μεροκάματο ή 
με ένα πενιχρό μισθό δεν θέλει 
να κλείνουν τα εργοστάσια και 
να μένουν οι εργάτες στο δρό¬ 
μο. Αλλά και μέσα στην ίδια 
την κυβέρνηση και γενικά 
στην αστική τάξη υπάρχουν 
δυνάμεις που θέλουν την 


βιομηχανία. Αυτοί μπροστά 
στην επίθεση του κάθε Λα¬ 
λιώτη ή του ΣτΕ ή του ψευ- 
τοΚΚΕ λουφάζουν. Όταν όμως 
βγει ένα κίνημα για την υπερά¬ 
σπιση της βιομηχανίας τότε 
και αυτοί αναθαρρεύουν και α¬ 
ντιστέκονται. 

Αυτή είναι η μέθοδος που θα 
πρέπει καταρχήν να ακολου¬ 
θεί ένα τέτοιο κίνημα. Η ενη¬ 
μέρωση του λαού. 

Αυτό πιστεύουμε ότι πρέπει 
να κάνουν και τα σωματεία 
των εργαζομένων στην ΤνΧ 
στη Χαλκιδική. Εκεί, όπως εί¬ 
χαμε γράψει και στο προηγού¬ 
μενο φύλλο της Νέας Ανατο¬ 
λής , τα σωματεία πραγματο¬ 
ποίησαν μια πρώτη συγκέ¬ 
ντρωση στο Στρατώνι ζητώ¬ 
ντας να γίνει οποσδήποτε το 
εργοστάσιο χρυσού γιατί αυ¬ 
τό είναι αναγκαίο για να ζή- 
σει και να αναπτυχθεί η περιο¬ 
χή, αλλά και για να μην στα¬ 
ματήσει και η παραγωγή των 
μεταλλείων. Το κίνημα εκεί έ¬ 
χει να αντιπαλέψει, πέρα από 
τους γνωστούς εχθρούς του 
μαύρου μετώπου, μια κοινή 
γνώμη που για χρόνια τώρα έ¬ 
χει δηλητηριαστεί από τους ε¬ 
χθρούς της βιομηχανίας. Εδώ 
το χαρακτηριστικό δεν είναι 
μόνο ότι ένας λαός έχει ακούσει 
μόνο το ψέμα. Εδώ έχει δη- 
μιουργηθεί ένα κίνημα ενάντια 
στο εργοστάσιο. Το κίνημα αυ¬ 
τό δεν έχει μόνο τοπικά χαρα¬ 
κτηριστικά. Δηλαδή δεν είναι 
μόνο ο Μήτσιου και το ψευ- 
τοΚΚΕ που έβριζαν, προπηλά¬ 


κιζαν ή απειλούσαν ανθρώπους 
όταν πήγαιναν να δουλέψουν 
ή κατέστρεφαν μηχανήματα με 
εισβολή μέσα στο χώρο του ερ¬ 
γοστάσιου ή έκαναν προσφυ¬ 
γές στο ΣτΕ ή σε άλλα δικα¬ 
στήρια του Πολύγυρου. Εδώ το 
κέντρο του κινήματος είναι 
στην Αθήνα, στο κέντρο της 
πολιτικής. Εδώ πέρα από τις 
παραπάνω πολιτικές δυνάμεις 
αντιδραστικοί αναρχικοί και 
δήθεν επαναστάτες “αντιιμπε- 
ριαλιστές” έχουν ξεσπαθώσει 
ενάντια στην επένδυση της με¬ 
ταλλουργίας χρυσού. Αυτοί 
εκμεταλλεύονται να αντιιμπε- 
ριαλιστικά και αντικαπιταλι- 
στικά αισθήματα του λαού και 
προσπαθούν να τον στρέψουν 
ενάντια στην επένδυση παρα- 
βλέποντας οποιαδήποτε σημα¬ 
σία για την περιοχή ή για την 
οικονομία της χώρας. 

Η ένταση αυτού του αντιδρα¬ 
στικού πολιτικού κινήματος 
είναι αντίστοιχη της έντασης 
του κοινωνικού “κινήματος” 
που έκανε ο Μήτσιου και το 
ψευτοΚΚΕ. Όταν το μαύρο μέ¬ 
τωπο έκανε το δικό του “κί¬ 
νημα” ενάντια στους εργαζό¬ 
μενους στο δρόμο από την Ο¬ 
λυμπιάδα προς τα μεταλλεία, 
αυτό εδώ στην Αθήνα έκανε 
πολιτικές συγκεντρώσεις στο 
Πολυτεχνείο και κολλούσε α- 
φίσες στην πόλη. Μάλιστα το 
“κίνημα” αυτό έδωσε και έναν 
“ήρωα”. Είναι ο φιλοκνίτης α¬ 
ναρχικός Μαζιώτης που βρί¬ 
σκεται στη φυλακή γιατί έβα¬ 
λε γκαζάκια στη τότε υπουργό 
Ανάπτυξης Β. Παπανδρέου. Ο 
Μαζιώτης ζητούσε ακριβώς να 
μην εγκατασταθεί το εργοστά¬ 
σιο χρυσού. 

Οι συνθήκες λοιπόν για να 
μην γίνει δεκτή η προσφυγή 
του δήμου Ακάνθου, ουσιαστι¬ 
κά του μαύρου μετώπου, από 
το ΣτΕ μέχρι τώρα κάθε άλλο 
παρά ευνοϊκές είναι. Ειδικά 
μάλιστα όταν την εκδίκαση 
την έχει αναλάβει το Ε’ τμήμα 
το οποίο είναι γνωστό για την 
βιομηχανοκτόνα συμπεριφορά 
του. Είναι χαρακτηριστικό ότι 
από τα 174 προεδρικά διατάγ¬ 
ματα που έστειλε το ΥΠΕ- 
ΧΩΔΕ το 1998 μόνο τα 60 κρί- 
θηκαν νόμιμα ( Βήμα, 17-10). 
Είναι γνωστό το πόσα μεγάλα 
έργα έχουν σταματήσει εξαι- 
τίας των αποφάσεων ειδικά του 
Ε’ τμήματος του ΣτΕ. Έτσι ο 
Λαλιώτης όταν θέλει να χτυ¬ 
πήσει μια βιομηχανία ή ένα έρ¬ 
γο χωρίς να φαίνεται, βάζει τα 
τσιράκια του και κάνουν προ¬ 
σφυγή στο ΣτΕ, ο ίδιος εγκρί¬ 
νει και το ΣτΕ απορρίπτει.Για 


να καλύπτεται κάθε τόσο ο Λα¬ 
λιώτης επιπλήτει ευγενικά το 
ΣτΕ. 

Τα σωματεία των εργαζομέ¬ 
νων πρέπει να αντιδράσουν ά¬ 
μεσα. Ήδη έχει χαθεί πολύτι¬ 
μος χρόνος από την συγκέ¬ 
ντρωση στο Στρατώνι και ο 
χρόνος μέχρι την 1η του Δε¬ 
κέμβρη, όταν θα αποφασιστεί 
οριστικά η προσφυγή, δηλαδή 
όταν θα κριθεί εάν θα γίνει το 
εργοστάσιο ή όχι, δεν είναι πο¬ 
λύς. Είναι άμεση και επιτακτι¬ 
κή η ανάγκη να ενημερωθεί η 
κοινή γνώμη για την ανα¬ 
γκαιότητα της πραγματοποί¬ 
ησης της επένδυσης, για τη 
σπουδαιότητά της για τη γύ¬ 
ρω περιοχή, για την τεράστια 
σημασία που έχει για την οι¬ 
κονομία της χώρας και για το 
μέλλον των επενδύσεων στην 
Ελλάδα, για το ακίνδυνο της 
στο περιβάλλον, για την απά¬ 
τη με τα αρχαία. Αν οι εργα¬ 
ζόμενοι στην ΤνΧ κάνουν κί¬ 
νημα και εκτός Χαλκιδικής τό¬ 
τε είναι σίγουρο ότι θα βρουν 
πολλούς συμμάχους όχι μόνο 
μέσα στο λαό, αλλά και μέσα 
στα αστικά κόμματα και μέ¬ 
σα στην ίδια την κυβέρνηση. 

Οι εργαζόμενοι στην ΤνΧ 
πρέπει με αφίσες και προκηρύ- 

συνέχεια στη σελ. 3 


Παρακαλούμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ 10010 

Για τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 

160/764962-29 
ή την Τ.Θ 8371 
Τ.Κ 10010 
στο όνομα 
Κ. Λιακόπουλος 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Θ.8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 


Βιομηχανίες του Κηφισού 

ΠΡΩΤΟ ΧΤΥΠΗΜΑ Ο ΣΕΙΣΜΟΣ 
ΔΕΥΤΕΡΟ ΙΣΟΠΕΔΩΤΙΚΟ Ο ΛΑΛΙΩΤΗΣ 


Με αφορμή το τραγικό γεγονός των σεισμών ο 
αρχισαμποταριστής Λαλιώτης βρήκε πάλι την 
ευκαιρία να δώσει ένα ακόμη χτύπημα τη βιομη¬ 
χανία της Αττικής. 

Πολλές από τις βιομηχανίες που είναι κατά μήκος 
του Κηφισού, και τις οποίες ο Λαλιώτης θέλει να 
υποχρεώσει μέχρι το 2002 να φύγουν από τη θέση τους, 
έχουν πάθει σοβαρές ζημιές από τους σεισμούς. Ο Λα¬ 
λιώτης “δήλωσε χθες ότι οι προβλεπόμενες αποζη¬ 
μιώσεις για βιομηχανίες που έχουν χαρακτηριστεί 
“κόκκινες” θα δοθούν μόνον εφόσον αυτές μετεγκα- 
τασταθούν σε κάποιο ΒΙΟΠΑ. Οι αποζημιώσεις στις 
“κίτρινες” που θα παραμείνουν για κάποιο χρονικό 
διάστημα στη σημερινή τους θέση θα κριθούν κατά 
περίπτωση. Οι υπόλοιπες θα υποχρεωθούν να μετα¬ 
φερθούν” (Ελευθεροτυπία. 13-10). 

Ο σοσιαλφασίστας Λαλιώτης εκβιάζει της βιομη¬ 
χανίες τις οποίες είναι υποχρεωμένος να αποζημιώ¬ 
σει, με βάση το σχέδιό του για την έξωσή τους από τη 
θέση που βρίσκονται. 

Όμως είναι γνωστό ότι η μετεγκατάσταση μιας 
βιομηχανίας είναι εξαιρετικά δαπανηρό πράγμα και 


συνήθως αδύνατο. Αυτό που γίνεται τις περισσότε¬ 
ρες φορές είναι ότι το εργοστάσιο που κλείνει, υπο¬ 
χρεωτικά δεν ξανανοίγει ποτέ. Αυτό δημιουργεί νέ¬ 
ους άνεργους στην ήδη πολύ μεγάλη στρατιά ανέρ¬ 
γων αλλά και χτυπά την παραγωγική βάση της χώ¬ 
ρας. 

Ο Λαλιώτης ζητά την μετεγκατάσταση των βιο¬ 
μηχανιών και βιοτεχνιών σε ειδικούς χώρους ΒΙΟ- 
ΠΑ και ΒΙΠΑ παρόλο που “Ο υπουργός ΠΕΧΩΑΕ 
μίλησε για βιομηχανικά και βιοτεχνικά πάρκα της 
Αττικής (ΒΙΟΠΑ και ΒΙΠΑ). που καλύπτουν συνο¬ 
λική έκταση 15.000 στρεμμάτων. Έκανε ειδική ανα¬ 
φορά σε οκτώ από αυτά, για τα οποία έχουν προωθη¬ 
θεί οι νομοθετικές διαδικασίες και θα μπορούν σύντο¬ 
μα να λειτουργήσουν”(στο ίδιο). 

Παρόλο δηλαδή που ζητά την μετεγκατάσταση 
τους εντούτοις δεν έχει ακόμη δημιουργήσει τους 
κατάλληλους χώρους γι’ αυτήν (εκτός από μια έ¬ 
κταση 500 στρ. στα σεισμόπληκτα Άνω Λιόσια που 
βρίσκεται στην τελική φάση). 

Η κατεδάφιση της βιομηχανίας σε όλο της το με¬ 
γαλείο. 

ΟΙ "ΓΙΑΤΡΟΙ ΧΩΡΙΣ ΣΥΝΟΡΑ" 
ΔΙΕΓΡΑΨΑΝ ΤΟΥΣ ΕΑΑΗΝΕΣ ΦΑΣΙΣΤΕΣ 

ΚΑΙ ΕΙΣΟΔΙΣΤΕΣ 


Π ρόσφατα έγινε γνωστή στην Εηηάβα, η βιαγρα 
φή του ελληνικού τμήματος της οργάνωσης "Για¬ 
τροί Χωρίς Σύνορα" με ομόφωνη απόφαση και των 18 
εθνικών τμημάτων της. Ολάκερος ο πολιτικός κόσμος, 
αλλά και οι δήθεν διανοούμενοι, αμέσως καταδίκασαν 
την απόφαση και κατηγόρησαν τους "Γιατρούς Χωρίς 
Σύνορα" για "άρρηκτους πολιτικούς δεσμούς" με δυτι¬ 
κές κυβερνήσεις, αφού η διαγραφή έγινε μετά την α¬ 
ποστολή των ελλήνων γιατρών στη Σερβία κατά τη 
διάρκεια του πολέμου στο Κόοοβο. 


Η ιστορία της υπόθεσης έχει ως 
εξής: Η διεθνής οργάνωση “Για¬ 
τροί Χωρίς Σύνορα” θέλησαν κα¬ 
τά τη διάρκεια του πολέμου να πά¬ 
νε στη Σερβία για να προσφέρουν 
τις υπηρεσίες τους σε Σέρβους που 
χρειάζονταν περίθαλψη όπως έκα¬ 
ναν και με τους Αλβανούς στο Κό- 
σοβο. Όμως ο Μιλόσεβιτς δεν 
τους έδωσε την απαιτούμενη βίζα 
με αποτέλεσμα να ακυρωθεί η α¬ 
ποστολή τους εκεί. Τότε το ελλη¬ 
νικό τμήμα χωρίς να ενημερώσει 
το κεντρικό συντονιστικό όργανο, 
ζήτησε να μπει στη Σερβία, κι ο 
Μιλόσεβιτς χορήγησε αμέσως βί¬ 


ζα στους έλληνες γιατρούς. Ο 
Γραμματέας της διεθνούς οργά¬ 
νωσης Ζαν-Μαρί Κίντερμανς δή¬ 
λωσε ότι οι έλληνες γιατροί πή¬ 
γαν στη Σερβία χωρίς να ενημε¬ 
ρώσουν το κεντρικό όργανο “και 
υπό συνθήκες που δεν διασφαλί¬ 
ζουν την ανεξαρτησία και αμερο- 
ληψία της αποστολής” (Ελευθε¬ 
ροτυπία. , 21/10/1999). Έτσι στις 12 
Ιουνίου, όπως λέει ο πρόεδρος του 
ελληνικού τμήματος Οδ. Βουδού- 
ρης, “ελήφθη προειδοποιητική α¬ 
πόφαση για πάγωμα των σχέσε¬ 
ων με την προοπτική της συμ¬ 
μόρφωσης τους”. Στη συνέχεια, ε¬ 


φόσον δεν υπήρξε συμμόρφωση, α- 
ποφασίστηκε η διαγραφή τους 
στις 24 Σεπτέμβρη. 

Υπάρχουν καλοπροαίρετοι άν¬ 
θρωποι που πιστεύουν πως, αφού 
οι γιατροί της διεθνούς οργάνω¬ 
σης έχουν ανθρωπιστικό καθήκον 
να προσφέρουν τις υπηρεσίες τους 
σε οποιαδήποτε χώρα ανεξάρτη¬ 
τα από το καθεστώς της, η από¬ 
φαση για διαγραφή των ελλήνων 
γιατρών ήταν καταδικαστέα και, 
ακόμα, δολοφονική σε βάρος των 
Σέρβων. Όμως ο πραγματικός δο¬ 
λοφόνος του σέρβικου λαού είναι 
το ίδιο το σέρβικο καθεστώς που 
αρνήθηκε τη διεθνή ανθρωπιστι¬ 
κή βοήθεια. Η πρωτοβουλία του 
ελληνικού τμήματος δεν μπορεί 
να ερμηνευτεί παρά σαν προβοκά¬ 
τσια σε βάρος της οργάνωσης 
“Γιατροί Χωρίς Σύνορα” και υπέρ 
του σέρβικου καθεστώτος που ε¬ 
κείνη την ώρα έσφαζε, έκαιγε και 
λεηλατούσε στο Κόσοβο. Αν οι έλ¬ 
ληνες γιατροί ήθελαν να είναι συ¬ 
νεπείς, θα έπρεπε πρώτα να ενη¬ 


μερώσουν το κεντρικό συντονιστι¬ 
κό τους όργανο για οποιαδήποτε 
πρωτοβουλία. Σε κάθε περίπτωση 
είναι αδιανόητο μια ανθρωπιστική 
οργάνωση να μη γίνεται δεκτή α¬ 
πό μια χώρα, που μάλιστα ήταν 
στη συγκεκριμένη σύγκρουση η 
χώρα που έκανε το αιματοκύλι¬ 
σμα, και να γίνεται δεκτό ένα τμή¬ 
μα της οργάνωσης. Προβάλλεται, 
μάλιστα, μέσα στη γενική κατα¬ 
κραυγή το γελοίο επιχείρημα ότι 
οι “Γιατροί Χωρίς Σύνορα” α¬ 
ντλούν το μεγαλύτερο μέρος των 
πόρων τους από ιδιώτες (Καθημε¬ 
ρινή, 24/10/1999). Αυτή είναι η 
εφαρμογή της σοσιαλφασιστικής 
θεωρίας ότι το ιδιωτικό είναι κά¬ 
τι κακό στις διεθνείς ανθρωπιστι¬ 
κές οργανώσεις, ενώ η κρατική 
ενίσχυση είναι θετική. 

Όλοι αυτοί που υποκριτικά μι¬ 
λάνε στο όνομα του ανθρωπισμού 
κρύβουν ότι αυτός εκδηλώνεται 
κύρια στην παροχή βοήθειας στα 
θύματα του ναζισμού, και όχι στους 
ναζιστές και τους λαούς που τους 


ακολουθούν. Απλά αυτοί προσπα¬ 
θούν πίσω από την επίκληση του 
ανθρωπισμού να κρύψουν την υ¬ 
ποστήριξή τους στους σέρβους να- 
ζιστές. Η απόφαση για διαγραφή 
του ελληνικού τμήματος της διε¬ 
θνούς οργάνωσης των γιατρών εί¬ 
ναι το πρώτο δείγμα υγιούς αντί¬ 
δρασης μέσα στους διεθνείς ορ¬ 
γανισμούς απέναντι στους Έλλη¬ 
νες σοβινιστές ως συνεργάτες του 
σέρβικου ναζισμού. Δε νομιμο¬ 
ποιούνται οι συνεργοί των σφα¬ 
γέων να φέρουν ανθρωπιστικές 
δάφνες! Το πιο καλό μάλιστα σ’ 
αυτή την απόφαση είναι ότι δεν 
μπορούν πια οι έλληνες αντιδρα¬ 
στικοί να χώνονται σε διεθνή δη¬ 
μοκρατικά σχήματα για να καλύ¬ 
πτονται αφενός, και αφετέρου για 
να τα υπονομεύουν. Καλό είναι αυ¬ 
τή η απάτη να τελειώσει και στα 
“Φόρουμ Ανθρωπίνων Δικαιωμά¬ 
των” και στις αντιρατσιστικές ορ¬ 
γανώσεις, και παντού. Το διπλό 
παιχνίδι πρέπει να τελειώσει. 


ΤνΧ: ΣΤΕΝΕΥΟΥΝ ΤΑ 
ΠΕΡΙΘΩΡΙΑ 


συνέχεια από τη σελ. 2 

ξεις να ενημερώνουν συστη¬ 
ματικά τους κατοίκους των 
γύρω χωριών της Χαλκιδικής, 
τους κατοίκους όλου του νο¬ 
μού και να ενημερώσουν τους 
κατοίκους της Θεσσαλονίκης. 
Στη συνέχεια πρέπει να κατέ- 
βουν στην Αθήνα. Να κάνουν 
και εδώ ένα τέτοιο κίνημα. Τό¬ 
τε θα υπάρξουν δημοκράτες, 
άνθρωποι προοδευτικοί που θα 
τους υποστηρίξουν. Τότε θα εί¬ 
ναι εύκολο να βγει το ζήτημα 
και στην τηλεόραση, στα με¬ 
γάλα κανάλια, στο Τύπο, στο 
ραδιόφωνο. Τότε θα σπάσει η 
απομόνωση και θα γίνει πα¬ 
νελλαδικό ζήτημα. Θα πάρει 
δηλαδή το ζήτημα την ευρύτη¬ 
τα που του αξίζει. Γιατί με μι¬ 
κρές κινήσεις και με την επιρ¬ 
ροή που διαθέτουν οι εχθροί 
της βιομηχανίας στα μέσα ε¬ 
νημέρωσης είναι πολύ δύσκο¬ 
λο να σπάσει το “φράγμα της 
σιωπής” στα ΜΜΕ. 

Τα σωματεία θα πρέπει να ε¬ 
νημερώσουν κάθε εργάτη σε 
όσον το δυνατόν περισσότερες 
βιομηχανίες σε όλη την Ελλά¬ 
δα και να ζητήσουν την άμε¬ 
ση συμπαράστασή τους. Αυτή 
τη στιγμή βρίσκεται σε εξέλι¬ 
ξη το κλείσιμο μιας σειράς βιο¬ 
μηχανιών στην Αττική. Οι ερ¬ 
γάτες στα Λιπάσματα στη 
Δραπετσώνα δίνουν τη μάχη 
τους. Δεκάδες βιομηχανίες κα¬ 


τά μήκος του Κηφισσού, που τις 
κλείνει ο Λαλιώτης είναι δυ¬ 
ναμικοί συμπαραστάτες και 
φυσικοί σύμμαχοι του αγώνα 
των εργατών στην ΤνΧ και θα 
δώσουν και αυτοί σύντομα τη 
μάχη τους για τη σωτηρία της 
δουλειάς τους. Οι εργαζόμενοι 
στην “Ελληνική Χαλυβουργί¬ 
α” στον Ασπρόπυργο απειλού¬ 
νται μετά τις καταγγελίες της 
λαλιωτικής Γκρηνπις για από¬ 
βλητα που περιέχουν διοξίνες. 

Πολιτικές δυνάμεις και διά¬ 
φοροι συνδικαλιστές που χρό¬ 
νια τώρα παρακολουθούν από 
κοντά τον αγώνα των εργα¬ 
ζομένων εκεί στη Χαλκιδική 
είναι έτοιμοι να δώσουν και 
αυτοί τη δική τους μάχη ενώ¬ 
νοντας τις δυνάμεις τους με 
αυτές των εργατών στη Χαλ¬ 
κιδική. 

Είναι πραγματικά ένα πε¬ 
λώριο πανελλαδικό μέτω¬ 
πο που μπορεί να στηθεί για 
να υπερασπίσει το μέλλον 
του εργοστάσιου χρυσού 
στη Χαλκιδική, αλλά στην 
πραγματικότητα το μέλλον 
της βαριάς βιομηχανίας 
στην Ελλάδα. 

Όταν η κοινή γνώμη ενημε¬ 
ρωθεί και ο λαός μάθει την α¬ 
λήθεια τότε είναι εύκολο να 
νικηθούν οι αντιδραστικοί και 
οι δυνάμεις του σαμποτάζ της 
βιομηχανίας. 

Άλλος δρόμος από αυτόν δεν 
υπάρχει. 


ΤΟ ΒΡΩΜΙΚΟ ΠΑΙΧΝΙΔΙ 
ΤΟΥ ΚΑΡΑΜΑΝΛΗ ΜΕ ΤΟ 
ΒΙΝΤΕΟΛΟΤΤ Ο 


Ε ίχαμε γράψει στο προηγούμενο φύλλο 
της Νέας Ανατολής ότι η εκστρατεία 
του Κ. Καραμανλή ενάντια στα “διαπλεκόμε- 
να συμφέροντα” εξυπηρετεί το σκοπό της 
οικουμενικής προσέγγισης, και ότι δεν έχει 
καθόλου στόχο στον Κόκκαλη. Οι εξελίξεις 
επιβεβαίωσαν αυτή την εκτίμηση. Τελικά, η 
υπόθεση του βιντεολόττο στην οποία ο 
Καραμανλής συγκέντρωσε τα πυρά του, 
επέτρεψε το εσωτερικό χτύπημα αναπτυξια¬ 
κών φιλο-ευρωπαϊκών στοιχείων μέσα στο 
ΠΑΣΟΚ, όπως η Παπαζώη και ο Ρέππας, ενώ 
αποτέλεσε τη βάση ενός κοινού μετώπου με 
τον Κωνσταντόπουλο ενάντια στο συγκρότη¬ 
μα Λαμπράκη σε μία περίοδο σύγκρουσης 
Λαμπράκη-Κόκκαλη. 

Το ολυμπιακό βιντεολόττο είχε δύο πλευρές: από 
τη μια ήταν υπόθεση που ήταν μέσα ο Κόκκαλης, 
από την άλλη, θα έδινε τους πρώτους πόρους για 
τα ολυμπιακά έργα (70 δις), ενώ θα αποτελούσε 
πηγή χρηματοδότησης για αρκετά άλλα έργα στον 
αθλητισμό. Αυτή η δεύτερη πλευρά έχει ιδιαίτερα 
μεγάλη σημασία γιατί το ολυμπιακό βιντεολόττο 
θα σηματοδοτούσε την έναρξη της λεγάμενης 
“εμπορευματοποίησης” της Ολυμπιάδας, δηλαδή 
την οικονομική αξιοποίηση μέσα από εμπορικές 
επιχειρήσεις της ανάθεσης των Ολυμπιακών 
Αγώνων. 

Το ήδη εκτρωματικό τέρας Κόκκαλη, δεν θα 
έχανε αν δεν του δινόταν η συγκεκριμένη ανάθε¬ 
ση. Γιατί ο Κόκκαλης, σύμφοινα με δημοσίευμα 
της Καθημερινής, 24/10/99, ετοιμάζεται να φτιάξει 
νέο δικό του τζόγο μέσω Ίντερνετ, ο οποίος θα 
είχε ανταγωνιστική σχέση με το βιντεολόττο. 
Πρέπει εδώ να σημειωθεί ότι ο κύριος όγκος των 
κερδών του βιντεολόττο θα πήγαινε στο κράτος 


και όχι στο διαχειριστή του συστήματος Κόκκαλη. 
Άλλωστε υπάρχουν τόσα πολλά έργα που τον 
περιμένουν. Το τελευταίο είναι η κατασκευή των 
νέων ιπποδρόμων που πάει πακέτο με την κατα¬ 
σκευή τεσσάρων αθλητικών κέντρων στο Φαληρι- 
κό Δέλτα προϋπολογισμού 60 δις. Στο σχετικό 
διαγωνισμό συμμετέχουν με σαφές πλεονέκτημα η 
κοινοπραξία δύο πρακτόρων της Ρωσίας, του 
Κόκκαλη με την Ιντραλότ και του Μπόμπολα με 
τον Άκτορα. 

Το σκάνδαλο των “κουλοχέρηδων” λειτούργησε 
επίσης για τον Καραμανλή σα μια ευκαιρία να 
κυριαρχήσει στα εσωκομματικά την ώρα που ήταν 
κλονισμένος από την υπόθεση Λούλη, προχωρώ¬ 
ντας σε μέτωπο με τον ΣΥΝ. Αφετέρου έδωσε την 
ευκαιρία στον Σημίτη να εκθέσει τους υπουργούς 
του στους οποίους είχε δώσει εντολή τις προηγού¬ 
μενες μέρες να υπερασπίζονται με λύσσα μία 
υπόθεση που “χώλαινε” από την αρχή. Την ίδια 
μέρα, λοιπόν, που το άρθρο του φορολογικού 
νομοσχεδίου που αφορούσε το παιχνίδι έφθασε να 
συζητηθεί στη Βουλή, ο Σημίτης κάλεσε σε 
σύσκεψη τους υπουργούς του, στην οποία ο 
Λαλιώτης εισηγήθηκε την απόσυρση κι “έπεισε”. 
Ξαφνικά, όλοι βρέθηκαν στον αέρα, με περισσότε¬ 
ρο εκτεθειμένους την Παπαζώη και τον Ρέππα. Ο 
Φούρας, επίσης από τους υποστηρικτές του 
νομοσχεδίου, δήλωσε ότι είχε εισηγηθεί και ο 
ίδιος την απόσυρσή του, κι έτσι “διασώθηκε”. 

Αυτή που βρέθηκε εντελώς ακάλυπτη ήταν η 
Παπαζώη, που φαίνεται ότι ο Σημίτης θέλει να 
την αδυνατίσει γιατί το υπουργείο της συμμετέχει 
στην οργάνωση των Ολυμπιακών Αγώνων, ενώ η 
ίδια βρίσκεται έξω από τη λογική του “ελληνοκε¬ 
ντρισμού”, και πιο κοντά στο λεγόμενο “εμπορικό 
χαρακτήρα”. 

ΟΧΙ 

ΕΛΛΗΝΟΡΘΟΔΟΞΟ 


συνέχεια από τη σελ. 1 

ΚΥΒΕΡΝΗΣΗ, ΚΟΜΜΑ¬ 
ΤΑ, ΟΡΓΑΝΩΣΕΙΣ ΚΡΥ¬ 
ΒΟΥΝ ΤΙΣ ΠΡΑΓΜΑΤΙΚΕΣ 
ΑΙΤΙΕΣ ΤΟΥ ΡΑΤΣΙΣΜΟΥ 
ΣΤΗΝ ΕΛΛΑΔΑ. “ΑΝΤΙ- 
ΡΑΤΣΙΣΤΗΣ” ΚΑΙ Ο ΧΡΙ¬ 
ΣΤΟΔΟΥΛΟΣ 

Η στάση όλου του καθεστώ¬ 
τος απέναντι στο ρατσιστικό 
φαινόμενο θυμίζει το δημιουρ¬ 
γό του Φρανκεστάϊν ο οποίος 
προστατεύει το τέρας που δη¬ 
μιούργησε. Η κυβέρνηση έτσι 
όπως εκφράστηκε από τις δη¬ 
λώσεις του Χρυσοχοίδη, σχε¬ 
δόν έπλεξε τον ύμνο της Ελ¬ 
λάδας ως κράτους που δεν υ¬ 
πάρχουν ρατσιστικά φαινόμενα, 
σε αντίθεση με τα υπόλοιπα 
κράτη της Ευρώπης (!), ενώ ά¬ 
φησε ανοιχτό το ενδεχόμενο 
να μην πρόκειται για πράξη ρα¬ 
τσιστικής βίας!!! Ζήτησε μάλι¬ 
στα τη βοήθεια των πολιτών και 
τους παρότρυνε να απομονώ¬ 
σουν τους εκφραστές του ρα¬ 
τσισμού, θεωρώντας ότι η κρα¬ 
τική εξουσία είχε κάνει τα πά¬ 
ντα σε αυτή την κατεύθυνση. Η 
θωράκιση του ελληνικού κρά¬ 
τους απέναντι στον ρατσισμό, 
σύμφωνα με τον Χρυσοχοίδη, 
είναι τέτοια που δεν επιτρέπει 
ρατσιστικές συμπεριφορές. 

Αυτά είχε να πει και να κά¬ 
νει η κυβέρνηση για το πο- 
γκρόμ. Ένα βήμα πιο μπροστά 
βρέθηκαν τα υπόλοιπα κόμμα¬ 
τα που διέκριναν ρατσισμό και 
καταδίκασαν τη “βδελυρή δο¬ 
λοφονία” και “το ρατσιστικό α¬ 
μόκ”. Στην ανακοίνωση του 
ψευτοΚΚΕ (Ριζοσπάστης, 23/ 
10/99), αναφέρεται ότι οι ρίζες 
του ρατσιστικού φαινομένου 
στην Ελλάδα πρέπει να αναζη¬ 
τηθούν: “στην κοινωνική α¬ 
θλιότητα της ανεργίας, της ε- 
ξάπλωσης των ναρκωτικών, 
της οικονομικής ανέχειας και 
των ζωνών φτώχειας που απλώ¬ 
νονται συνεχώς. Πρέπει να α¬ 
ναζητηθούν στις αντιδραστικές 
-χιτλερικές “θεωρίες”, ότι για 
την εξαθλίωση των ντόπιων ερ¬ 
γατών φταίνε οι αλλοδαποί! Ό¬ 
πως, επίσης στην “πολιτιστική” 
σαβούρα με την οποία τα πε¬ 
ρισσότερα ΜΜΕ ταΐζουν τη νε¬ 
ολαία και γενικά το λαό. Ακό¬ 
μα σ’ εκείνους τους μηχανι¬ 
σμούς, που έμμεσα ή άμεσα, 
καλλιεργούν ως αιτία της αυ¬ 
ξανόμενης εγκληματικότητας 
την παρουσία των αλλοδαπών 
στην Ελλάδα... Όσο στην Ελ¬ 
λάδα θα συνεχίζεται η ίδια α¬ 
ντιλαϊκή πολιτική, όσο θα κυ¬ 
ριαρχεί το κυνήγι του κέρδους 


και όσο θα διαμορφώνονται α- 
τομιστικά κοινωνικά πρότυπα, 
το αυγό του φιδιού θα γεννο- 
βολάει ακατάπαυστα”. Ο ΣΥΝ 
μίλησε γενικά και αόριστα για 
“καλλιέργεια ρατσιστικών α¬ 
ντιλήψεων”, παραχωρώντας 
ευγενικά τη διαμόρφωση της 
“αντι-ρατσιστικής πλατ¬ 
φόρμας” στο ψευτοΚΚΕ, ενώ 
τοποθετήθηκε στο ίδιο μήκος 
κύματος με τον Χρυσοχοίδη 
ζητώντας την “ασφυκτική απο¬ 
μόνωση” της ρατσιστικής βίας 
από τα ΜΜΕ και όλη την κοι¬ 
νωνία! Πιο “προωθημένα” εκ¬ 
φράστηκαν οι διάφορες οργα- 
νώσεις-δορυφόροι του ΣΥΝ, 
δηλαδή το Δίκτυο, το ΥΚΕ 
κ.λπ. που αναφέρθηκαν σε 
“ακροδεξιές” και “νεοφασιστι- 
κές” ομάδες όπως η “Χρυσή 
Αυγή” και ο “Στόχος”, ενώ κα¬ 
ταδίκασαν συλλήβδην τις απε¬ 
λάσεις, την προβολή της εγκλη¬ 
ματικότητας των αλλοδαπών. 


τις επιχειρήσεις-σκούπα, ως 
κυβερνητική πολιτική που προ¬ 
ωθεί τη ρατσιστική συμπεριφο¬ 
ρά. 

Ήταν τόσο αποφασιστική μά¬ 
λιστα η τέτοια καταδίκη του 
ρατσισμού, που επέτρεψε στον 
Χριστόδουλο να πλασαριστεί 
σαν βέρος αντι-ρατσιστής, και 
να δηλώσει ότι “η αγάπη προς 
τον πλησίον δεν περνά μέσα α¬ 
πό μισαλλόδοξες και απάνθρω¬ 
πες ενέργειες εθνικιστικού, ρα¬ 
τσιστικού, πολιτικού ή 
θρησκευτικού περιεχομένου”. 
Γιατί όχι; Κανείς δεν ενόχλη¬ 
σε έναν από τους κύριους υ¬ 
πεύθυνους της καλλιέργειας 
αυτού του περίφημου “ρατσιστι¬ 
κού υποστρώματος” στη χώρα. 

Με μισόλογα δημαγωγούν ό¬ 
λοι και κρύβουν την αλήθεια. 
Γιατί όλοι έχουν στηρίξει και 
συνεχίζουν να στηρίζουν σε με¬ 
γαλύτερο ή μικρότερο βαθμό 
την ανάπτυξη αυτού του υπο¬ 
στρώματος. Ποιος όπλισε το χέ¬ 
ρι του κτήνους; Ήταν ένα ο¬ 
λόκληρο κτηνώδες καθεστώς 
που κινήθηκε πίσω από τον 
σκληρόπετσο δολοφόνο. Ο ρα¬ 


τσισμός που μετατράπηκε σε 
σφαίρες ενάντια στους αλλοδα¬ 
πούς είναι γέννημα θρέμμα του 
“ελληνορθόδοξου χαρακτήρα” 
του κράτους, της γαλούχησης 
γενεών Ελλήνων, μέσα κι έξω 
από τα σχολεία, με τη θεωρία 
του “έθνους φωτοδότη”, του 
“ανώτερου έθνους” που δίδα¬ 
σκε πολιτισμό όταν οι Ευρω¬ 
παίοι “βρίσκονταν στα δέντρα”. 
Αιώνες, χιλιετηρίδες “ελληνι¬ 
κού φωτός” γέννησαν αυτό το 
απόλυτο σκοτάδι. Ο Π. Καζά- 
κος είναι γνήσιο εκτρωματικό 
τέκνο του παντρέματος των τά¬ 
χα 4.000 χρόνων ελληνισμού, 
του βυζαντινισμού, της αναπό¬ 
λησης των “χαμένων πατρίδων” 
και του κυνηγιού της “Μεγά¬ 
λης Ιδέας”. Ο ρατσιστής δολο¬ 
φόνος βύζαξε γάλα από το κρά¬ 
τος της δουλοκτητικής εκμε¬ 
τάλλευσης των Αλβανών στις 
αγροτικές εργασίες και στη 
βιομηχανία, και από την προ- 


βοκατόρικη πολιτική του κα¬ 
θεστωτικού “αντιρατσισμού” 
που υποστήριξε τα “ανοιχτά 
σύνορα” και τη χωρίς όρους 
παραμονή των αλλοδαπών στην 
Ελλάδα σε δουλειές που δεν 
“θέλουν οι Έλληνες” με σπα¬ 
σμένα μεροκάματα. Θράφηκε α¬ 
πό το διαχωρισμό των Ελλή¬ 
νων σε πατριώτες και “ανθέλ¬ 
ληνες”, την καταπίεση και την 
άρνηση της αναγνώρισης των 
εθνικών μειονοτήτων. Διεκδί- 
κησε τις δάφνες του “ήρωα” ε¬ 
πειδή γνώριζε ότι όλο αυτό το 
σάπιο πολιτικό καθεστώς δια¬ 
τηρεί στη νομιμότητα τους να- 
ζιστές της “Χρ. Αυγής”, τους 
παίρνει από το χέρι με πρώτους 
τους κνίτες και βαδίζει μαζί 
τους στις διαδηλώσεις. Μάλι¬ 
στα μπορεί και ο ίδιος να είχε 
βαδίσει μαζί με τους “αριστε¬ 
ρούς” μας σ’ αυτές τις διαδη¬ 
λώσεις και να είχε φωνάξει τα 
ίδια συνθήματα, ή μπορεί να ή¬ 
ταν ένα από τα “παιδιά με τους 
αγκυλωτούς σταυρούς” που θα 
μπορούσαν να ανταποκριθούν 
στο κάλεσμα που τους έκανε η 
Παπαρρήγα με αυτά ακριβώς τα 


λόγια. Επειδή, ιδιαίτερα οι “α¬ 
ριστεροί επαναστάτες” έχουν 
δώσει μ’ αυτόν τον τρόπο “η¬ 
ρωικές δάφνες” στους ναζιστές 
είχε το θράσος ο ρατσιστής δο¬ 
λοφόνος να διεκδικήσει τα εύ¬ 
σημα της κοινωνίας. 

Στην υπόθεση του πογκρόμ υ¬ 
ποτιμούν εσκεμμένα δύο στοι¬ 
χεία: Το πρώτο είναι ότι, όπως 
αποκαλύπτει η Καθημερινή, (23/ 
10/99), σύμφωνα με τη μαρτυ¬ 
ρία καθηγητή του στο Λύκειο, 
ο Π. Καζάκος, όταν ήταν μα¬ 
θητής “εξέφραζε δημοσίως τις 
ακροδεξιές απόψεις και έκανε 
παρέα με δύο άλλους που οι μα¬ 
θητές της τάξης μου έλεγαν ό¬ 
τι είναι μέλη της “Χρυσής Αυ¬ 
γής”. Αεν γνωρίζω αν και ο ί¬ 
διος ήταν μέλος ή είχε διασυν¬ 
δέσεις με την οργάνωση, μπο¬ 
ρώ όμως να πω απερίφραστα ό¬ 
τι σε θεωρητικό επίπεδο, οι α¬ 
πόψεις του συνέκκλιναν προς 
αυτόν τον χώρο”. Ο ίδιος κα¬ 
θηγητής, Κ. Παπαδόπουλος, εί¬ 
πε ότι “η Χρυσή Αυγή” έχει α¬ 
ναπτύξει σημαντική δραστηριό¬ 
τητα στην περιοχή τωνΠετρα- 
λώνων (όπου πήγαινε σχολείο 
ο Π. Καζάκος), και ειδικότερα 
στα Κάτω Πετράλωνα, όπου ό¬ 
πως λέγεται διατηρεί γραφεία. 
Έχουν καταγραφεί πολλές ε¬ 
πιθέσεις κατά αλλοδαπών και 
κατά μελών αντιρατσιστικών 
οργανώσεων”. Ο ρατσιστής δο¬ 
λοφόνος δεν είναι καθόλου 
τυχαίος και δεν προκάλεσε την 
πράξη του το γεγονός ότι είχε 
έρθει σε σύγκρουση με Κούρ¬ 
δους ή Αλβανούς. Μέλος της 
“Χρυσής Αυγής” ή όχι, είχε 
συγκεκριμένο πολιτικό χώρο 
αναφοράς, όπως άλλωστε και 
κάθε ρατσιστής. Μία οργάνωση 
νόμιμη στη χώρα μας, η “Χρ. 
Αυγή” είναι ανοιχτός προπα- 
γανδιστής του ρατσισμού, του 
χιτλερισμού, του ναζισμού, φυ¬ 
τώριο του συγκεκριμένου ρα¬ 
τσιστή δολοφόνου, και πολλών 
άλλων. Αυτό το γεγονός, όπως 
και το χρονικό των επιθέσεων 
της “Χρ. Αυγής” ενάντια στους 
αλλοδαπούς, αγνοήθηκε επιδει¬ 
κτικά από κράτος και κόμμα¬ 
τα. Το σκάνδαλο αυτό γίνεται 
ακόμα μεγαλύτερο από το γε¬ 
γονός ότι την ίδια στιγμή γι¬ 
νόταν η δίκη του δολοφόνου 
του 32χρονου Νιγηριανού μι- 
κροπωλητή τον Απρίλιο του 
1998, ο οποίος καταδικάστηκε 
σε ισόβια συν δώδεκα χρόνια. 

Το δεύτερο στοιχείο που έχει 
υποτιμηθεί είναι ότι όταν πυ¬ 
ροβολούσε ο Π. Καζάκος φώ¬ 
ναζε “Εγώ είμαι ορθόδοξος”. Η 
θεωρία της “ελληνορθοδοξίας” 


αποτελεί τη βάση του ρατσι¬ 
σμού στην Ελλάδα και την προ¬ 
ώθησε αυτός ο “αντι-ρατσι- 
στής” Χριστόδουλος, που δια¬ 
κηρύσσει διαρκώς και σ’ όλες 
τις κατευθύνσεις ότι οι έννοιες 
“ελληνισμός” και “ορθοδοξία” 
είναι άρρηκτα δεμένες. Ο Χρι¬ 
στόδουλος ζήτησε να μπει η 
“ορθόδοξη κατήχηση” στο αλ¬ 
φαβητάρι του Δημοτικού, ώστε 
οι αλλοδαποί, αλλόθρησκοι μα¬ 
θητές να μην έχουν καμία 
διέξοδο από το “ορθόδοξο 
φραγγέλιο, και να πλαστούν οι 
νεο-ορθόδοξοι ελληνοπαίδες. 
Αυτός θέλει να δώσει στους 
χριστιανούς της Θράκης επίδο¬ 
μα για να γεννοβολούν “ελλη¬ 
νορθόδοξα” παιδιά και να αντι¬ 
μετωπίσουν την “απειλή” των 
μουσουλμάνων. Στην ίδια ομι¬ 
λία του στην Ξάνθη, ο Χριστό¬ 
δουλος έκφρασε τα “αντι-ρα- 
τσιστικά” αισθήματα του και 
την πεποίθηση ότι “εάν ο χρι¬ 
στιανικός πληθυσμός ελαττω¬ 
θεί θα υπάρξει μεγάλο πρόβλη¬ 
μα και η Θράκη θα απειληθεί 
με οξύτερα προβλήματα” (Ε¬ 
λευθεροτυπία, 25/10/99). Όταν 
το έθνος απειλείται, δεν νομι¬ 
μοποιείται, υποκριτή Χριστό¬ 
δουλε, ο κάθε “πατριώτης” να 
το υπερασπίσει με τις σφαίρες 
του και να εξουδετερώσει την 
απειλή; 

Ο Χριστόδουλος πατάει στην 
άρνηση της ελληνικής κυβέρ¬ 
νησης να προχωρήσει στο χω¬ 
ρισμό εκκλησίας-κράτους, και 
στη στήριξη του σοσιαλφασιστι- 
κού μετώπου όπως εκφράζεται 
από τη θεωρία του ψευτοΚΚΕ, 
ότι ο χωρισμός θα φέρει “διά¬ 
σπαση του λαού”. Η ορθοδοξία 
είναι ένας αξιοποιήσιμος 
σύνδεσμος με τους νέους τσά¬ 
ρους του Κρεμλίνου, και με κά¬ 
θε λογής αντίδραση στα Βαλ¬ 
κάνια όπως είναι και ο σέρβι¬ 
κος φασισμός. Είναι χαρακτη¬ 
ριστική η στάση του “Δίκτυου 
Κοινωνικής Υ ποστήριξης Προ¬ 
σφύγων και Μεταναστών”, που 
αναφέρει ότι την επίθεση προ¬ 
ετοίμασαν ιδεολογικά και πο¬ 
λιτικά ο “Στόχος” και η “Χρυ¬ 
σή Αυγή”, χωρίς να κάνει κα¬ 
μία απολύτως αναφορά στον 
κύριο ιδεολογικό εκπρόσωπο 
τους στην εξουσία, δηλ. τον 
Χριστόδουλο. 

Οι γεννήτορες του Π. Καζά- 
κου ήταν καθαρά ελληνικά 
στοιχεία, και καθόλου ευρωπα¬ 
ϊκά. Η θεωρία Χρυσοχοίδη και 
όλου του σοσιαλφασιστικού με¬ 
τώπου ότι ο ρατσισμός είναι 
“εισαγόμενο προϊόν” που πέρα¬ 
σε τα σύνορα από τη “καπιτα- 


ΑΝΑΚΟΙΝΩΣΗ ΤΥΠΟΥ ΤΗΣ ΑΝΤΙΝΑΖΙΣΤΙΚΗΣ 
ΠΡΩΤΟΒΟΥΛΙΑΣ (24/10/99) 

Τον δολοφόνο ρατσιστή τον γέννησε και τον έθρεψε το πιο 
ρατσιστικό κράτος της Ευρώπης, το ελληνικό. 

Αυτό διδάσκει την πολιτιστική ανωτερότητα του ελληνισμού 
και της ορθοδοξίας. Αυτό εξασφαλίζει τη νομιμότητα των ναζι- 
στικών συμμοριών, αυτό διαθέτει απέναντι στους μετανάστες 
την πιο κτηνώδη αστυνομία. Αυτό κυρίως χρησιμοποίησε τους 
μετανάστες για να συντρίψει τα μεροκάματα μετατρέποντας την 
ταξική αντίθεση των ντόπιων εργατών σε ξενόφοβο και ρατσι¬ 
στικό μίσος. 

Σελίδα 5 


ΛΙΠΑΣΜΑΤΑ: ΝΑ ΣΠΑΣΟΥΜΕ 

ΤΗΝ ΑΠΟΜΟΝΩΣΗ 


Τ ο κίνημα των εργαζομένων στα Λιπάσματα βαριά τραύμα 
τισμένο από την εσωτερική απομόνωση και περισσότερο 
από την εσωτερική προδοσία βρίσκεται σε μια κρίσιμη στιγμή. 
Την τελευταία βδομάδα ο πουλημένος στο Λαλιώτη πρόεδρος 
του Συνδικάτου Τσιρμούλας, καθώς και οι άνθρωποι του ψευ- 
τοΚΚΕ έχουν καταφέρει να υπονομεύσουν σε τέτοιο σημείο τον 
αγώνα ώστε να μην γίνονται πια ούτε εκείνες οι λιγόωρες δια¬ 
δηλώσεις - εκδρομές έξω από τα υπουργεία. 


Οι εργαζόμενοι καλούνται σε 
συγκεντρώσεις παρωδία στην πύ¬ 
λη του εργοστάσιου αντί σε κα¬ 
νονικές γενικές συνελεύσεις 
και ψηφίζουν τις διαλυτικές 
προτάσεις του προδότη προέδρου 
εισπράττοντας από αυτόν σαν 
αντάλλαγμα ψεύτικες υποσχέ¬ 
σεις αποκατάστασης. Οι προτά¬ 
σεις των μαχητικών και συνει¬ 
δητών εργατών παίρνουν λίγους 
ψήφους, ενώ η μεγάλη μάζα α¬ 
πέχει στις ψηφοφορίες. Μερικοί 
εργαζόμενοι με μαχητικές ως 
τώρα διαθέσεις αρχίζουν απογο¬ 
ητευμένοι να μην συμμετέχουν 
σ’ αυτή την παρωδία αγώνα και 
συνδικαλισμού. 

Παρ' όλα αυτά το εργοστάσιο 
αρνείται να “βγάλει την ψυχή 
του”. Εκεί που οι προδότες εί¬ 
ναι σίγουροι ότι μπορούν να πα¬ 
ραδώσουν τα κλειδιά της πύλης 
στα αφεντικά τους Λαλιώτη, 
ψευτοΚΚΕ και ΣΥΝ, έχοντας 
διαλύσει κάθε οργάνωση εργα¬ 
τών και έχοντας παραλύσει κά¬ 
θε αγώνα τους, εκεί ακριβώς έ¬ 
να ανεξήγητο γι’ αυτούς πείσμα 
κάνει την εμφάνισή του. Τότε 
ξαφνικά όλος αυτός ο απογοη¬ 
τευμένος συνδικαλιστικός στρα¬ 
τός βρίσκεται στη θέση του, έ¬ 
τοιμος για κάποια μάχη με τους 
κατεδαφιστές που μοιραία θα χα¬ 
θεί εξ αιτίας της επόμενης προ¬ 
δοσίας των ηγετών του. 

Μ’ αυτό τον τρόπο δυναμώνει 
η απογοήτευση, αλλά ταυτόχρο¬ 
να διαμορφώνεται μια νέα συνεί¬ 
δηση μάχης από τους πιο πρω¬ 
τοπόρους εργάτες σχετικά με 
τους προδότες και την τακτική 
τους. Σε όλη αυτή την διαδικα¬ 
σία είναι καθοριστικός ο ρόλος 
της Επιτροπής Σωτηρίας. 

Η ΑΠΑΝΤΗΣΗ ΣΤΗΝ ΕΠΙ¬ 
ΧΕΙΡΗΣΗ ΔΙΑΣΠΑΣΗΣ 

Αυτό φάνηκε πολύ έντονα στη 
διάρκεια της βδομάδας, 17 ως 24 
του Οκτώβρη όπου αποκρούστη¬ 
κε η μεγάλη επιχείρηση διάσπα¬ 
σης και διάλυσης των εργαζομέ¬ 
νων με το ζήτημα των αποζημιώ¬ 
σεων. Είχαμε γράψει γι’ αυτήν 
στο προηγούμενο φύλλο της Ν. 
Ανατολής. Ίσως θα θυμούνται 
λοιπόν οι αναγνώστες ότι ο 
Τσιρμούλας ανακοίνωσε ξαφνι¬ 
κά στη Γ. Συνέλευση της 14 Ο¬ 
κτώβρη ότι οι εργάτες θα μπο¬ 
ρούσαν να πάρουν αυξημένη υ¬ 
παλληλική αποζημίωση αρκεί να 
την έπαιρναν την Τετάρτη 19 του 


μήνα και να υπέγραφαν εκείνη 
τη στιγμή την απόλυσή τους. 

Αυτός ήταν ένας εκβιασμός 
που είχε σαν στόχο να διασπά- 
σει τους εργάτες με τους υπαλ¬ 
λήλους γιατί οι υπάλληλοι θα 
μπορούσαν να πάρουν τις αυξη¬ 
μένες αποζημιώσεις τους, αν δη¬ 
λαδή υπέγραφαν τις απολύσεις 
τους, όποτε ήθελαν. Είναι γνω¬ 
στό ότι ο εργοδότης, όταν ο ερ¬ 
γαζόμενος δεν αποδέχεται την 
απόλυσή του καταβάλει την α¬ 
ποζημίωσή του στο Ταμείο Πα¬ 
ρακαταθηκών και Δανείων. Ό¬ 
μως στην περίπτωση των εργα¬ 
τών στα Λιπάσματα η εργοδοσία 
αποφάσισε ότι αν οι εργάτες δεν 
έπαιρναν την αυξημένη υπαλλη¬ 
λική αποζημίωσή τους ως την 
Τετάρτη 19 του μήνα, τότε θα κα¬ 
τέθετε στο Παρακαταθηκών και 
Δανείων μόνο την πάνω από 
τρεις φορές μικρότερη εργατική 
τους αποζημίωση, δηλαδή περί¬ 
που 250.000 δρχ. αντί για 900.000 
ή και περισσότερα. 

Από εκείνη τη στιγμή και πέ¬ 
ρα άρχισε ένα είδος εμφύλιου, α¬ 
φού οι υπάλληλοι απαιτούσαν α¬ 
πό όλους τους εργάτες να μην 
πάρουν τις αυξημένες αυτές απο¬ 
ζημιώσεις, γιατί αυτό θα σήμαι- 
νε αποδοχή των απολύσεων, ο¬ 
πότε και το τέλος του αγώνα 
τους. Οι εργάτες απαντούσαν ό¬ 
τι οι υπάλληλοι μιλάνε από θέση 
ασφάλειας. Επιπλέον οι εργάτες 
είχαν και το εξής επιχείρημα. 
Ότι οι υπαλληλικές αυτές απο¬ 
ζημιώσεις θα τους επέτρεπαν να 
κερδίσουν οριστικά και μια δί¬ 
κη με την οποία πρωτόδικα εί¬ 
χαν εξασφαλίσει από τον προη¬ 
γούμενο εργοδότη τους, ιδιο¬ 
κτήτη του εργοστασίου, την Ε¬ 
θνική Τράπεζα, υπαλληλικές α¬ 
ποζημιώσεις ύψους μεγαλύτερου 
των 4 εκατομμυρίων. 

Σε αυτή την κρίσιμη στιγμή το 
ψευτοΚΚΕ, πατώντας στη γενι¬ 
κά σωστή αντίληψη των ταξικών 
εργατών ότι δεν αποδέχεται κα¬ 
νείς την απόλυσή του σε ώρα μά¬ 
χης, έριξε τη γραμμή να μην πά¬ 
ρουν οι εργάτες την αποζημίω¬ 
ση. Το ίδιο έλεγαν και κάποιοι 
ΟΣΕτζήδες που ήρθαν και άρχι¬ 
σαν να ανακατεύονται στα Λι¬ 
πάσματα μόνο όταν οι διαδηλώ¬ 
σεις έφυγαν από τη γραμμή της 
Επιτροπής Σωτηρίας και έπεσαν 
στα χέρια του ψευτοΚΚΕ και του 
Τσιρμούλα. 

Τότε η Επιτροπή Σωτηρίας ε¬ 


κτιμώντας τον κίνδυνο της διά¬ 
σπασης έριξε τη γραμμή ότι οι 
εργάτες και οι υπάλληλοι έπρε¬ 
πε με κοινή ενιαία απόφαση να 
πάρουν τις αποζημιώσεις τους 
γιατί αν δεν το έκαναν οι πιο 
πολλοί εργάτες θα τις έπαιρναν 
ένοχα και κρυφά και ο αγώνας 
θα διαλυόταν μέσα στη μεγαλύ¬ 
τερη διάσπαση και την απογοή¬ 
τευση. 

Η Επιτροπή Σωτηρίας έκρινε ό¬ 
τι δεν υπήρχε εκείνη τη στιγμή 
ένα τέτοιο ψηλό ηθικό αγώνα, 
ούτε και η ηγεσία που χρειαζό¬ 
ταν για να περιφρουρηθεί μια τό¬ 
σο αυστηρή γραμμή, δηλαδή να 
χάσουν οι εργάτες την αυξημέ¬ 
νη τους αποζημίωση για να κερ¬ 
δίσουν τη δουλειά τους μελλο¬ 
ντικά. Αυτή η γραμμή θέλει πλα¬ 
τεία και ζωντανή συμπαράστα¬ 
ση, ζωντανές προοπτικές νίκης 
και κυρίως αληθινή ηγεσία και 
όχι ανοιχτά πουλημένη στον ε¬ 
χθρό. Εκτιμήσαμε μάλιστα ότι μέ¬ 
σα στη δοσμένη κατάσταση μια 
αποζημίωση ενός εκατομμυρίου 
θα έδινε τη δυνατότητα στους 
εργαζόμενους, που ακρνιδιάστη- 
καν από τους κατεδαφιστές, να 
αντέξουν για λίγο καιρό και να 
συνεχίσουν τη μάχη, ώσπου να 
σπάσουν την απομόνωση. Στη 
συνέλευση της Δευτέρας 17 του 
Οκτώβρη που θα αποφασιζόταν 
η τελική στάση των εργαζομέ¬ 
νων στο ζήτημα των αποζημιώ¬ 
σεων η συντριπτική πλειοψηφία 
ψήφισε υπέρ του να παρθούν οι 
αποζημιώσεις. Βέβαια ο Τσιρμού- 
λας πρότεινε κι αυτός στους ερ¬ 
γαζόμενους να πάρουν τις απο¬ 
ζημιώσεις, αλλά ερμήνευσε αυ¬ 
τή την πράξη τους σαν το τέλος 
κάθε ελπίδας για το κράτημα του 
εργοστάσιου. Οι εργαζόμενοι 
βγήκαν τσακισμένοι από εκείνη 
τη Συνέλευση, πιστεύοντας ότι 
όλα είχαν χαθεί, αφού θα υπέ¬ 
γραφαν τις απολύσεις τους, δη¬ 
λαδή ότι είχε χαθεί και το εργο¬ 
στάσιο και κάθε προοπτική απο¬ 
κατάστασης. 

Η ΕΠΙΤΡΟΠΗ ΣΩΤΗΡΙΑΣ 
ΚΑΛΕΙ ΣΕ ΣΥΣΚΕΨΗ 

Εκείνη τη στιγμή η Επιτροπή 
Σωτηρίας κάλεσε με την ντου¬ 
ντούκα τους εργαζόμενους να 
κρατήσουν το ηθικό τους. Τους 
είπε ότι τίποτα δεν κρίθηκε και 
τους κάλεσε ανοιχτά σε σύσκε¬ 
ψη για να συζητηθεί το ζήτημα 
της συνέχισης του αγώνα, στο 
πολιτιστικό κέντρο της Αμφιά- 
λης στο Κερατσίνι. 

Σε αυτή τη σύσκεψη είχε κα¬ 
λεστεί και ο δημοκράτης δικη¬ 
γόρος Κ. Παπαδάκης για να το¬ 
ποθετηθεί νομικά στο ζήτημα 
των αποζημιώσεων και της α¬ 
πόλυσης. 


Στη σύσκεψη συμμετείχαν 15 
εργαζόμενοι από το εργοστάσιο 
και τα μέλη της Επιτροπής Σω¬ 
τηρίας. Ο Παπαδάκης έβαλε 
διεξοδικά το νομικό ζήτημα 
και ξεκαθάρισε ότι η αποδοχή 
των απολύσεων δεν εμποδίζει 
τους εργάτες περισσότερο ή λι¬ 
γότερο απ’ ότι η μη αποδοχή 
τους, να συνεχίσουν τον αγώ¬ 
να τους ακόμα και με πιο δυ¬ 
ναμικές μορφές πάλης. Επίσης 
ότι είναι δυνατό οι εργαζόμε¬ 
νοι να προσφύγουν εκ των υ¬ 
στέρων καταγγέλλοντας αυτές 
τις απολύσεις. Πραγματικά η υ¬ 
πογραφή αυτών των απολύσε¬ 
ων έγινε κάτω από το κράτος 
του πιο ωμού οικονομικού εκ¬ 
βιασμού, γεγονός που σημαίνει 
ότι ούτε ηθικά - πολιτικά, ούτε 
και νομικά μπορούν να δεσμεύ¬ 
σουν ποτέ τους ίδιους τους ερ¬ 
γαζόμενους ώστε να μην μπο¬ 
ρούν στη συνέχεια να τις αρ- 
νηθούν. 

Σε αυτή τη σύσκεψη οι παρό- 
ντες αποφάσισαν δύο πράγμα¬ 
τα: Πρώτο, να καλέσουν τους 
εργαζόμενους να μη διαλυθούν 
μετά τις απολύσεις που θα τις 
υπέγραφαν μετά δύο ημέρες, 
την Τετάρτη, και να συμμετέ¬ 
χουν μαζικά στη Γεν. Συνέλευ¬ 
ση της Παρασκευής και, δεύ¬ 
τερο, να βάλουν σε εκείνη τη 
Γεν. Συνέλευση να ψηφιστεί 
μια πρόταση για διαδήλωση ε¬ 
νάντια στον αρχικατεδαφιστή 
Λαλιώτη με ταυτόχρονη την 
παραμονή για αρκετό χρόνο έ¬ 
ξω από το υπουργείο του. 

Η πρόταση για μαζική συμμε¬ 
τοχή την Παρασκευή πρέπει να 
επέδρασε ουσιαστικά στην εξέ¬ 
λιξη των πραγμάτων γιατί πραγ¬ 
ματικά εκείνη την Παρασκευή 
υπήρχε μια από τις μεγαλύτε¬ 
ρες μαζικότητες από τη στιγμή 
που ξεκίνησε αυτός ο αγώνας. 
Όσο γινόταν η πληρωμή των α¬ 
ποζημιώσεων ακουγόταν μια 
κουβέντα, ραντεβού την Παρα¬ 
σκευή, ενώ διαρκώς γινόταν 
συζήτηση απ’ όλους για διαδή¬ 
λωση στον Λαλιώτη. Ήταν έ¬ 
να αληθινό ράπισμα στους κα- 
τεδαφιστές που περίμεναν εκεί¬ 
νη τη στιγμή την πιο μεγάλη α- 
ποκλιμάκωση. Ωστόσο η συνέ¬ 
χεια δεν ήταν το ίδιο καλή. Φά¬ 
νηκε εκείνη την Παρασκευή 
μεγαλόπρεπα τι σημαίνει να υ¬ 
πάρχει μόνο μια πουλημένη η¬ 
γεσία και ένας όχι έμπειρος 
συνδικαλιστικός πόλος μέσα 
στους εργάτες, που να μπορεί 
να την αντιμετωπίσει και να 
την ανατρέψει. 

Η ΑΠΑΝΤΗΣΗ ΤΩΝ ΠΟΥ¬ 
ΛΗΜΕΝΩΝ 

Η πουλημένη ηγεσία ήταν έ¬ 


τοιμη εκείνη την Παρασκευή α¬ 
πό δύο πλευρές: Η μία πλευρά 
της τακτικής της ήταν να απο¬ 
κρούσει συνδικαλιστικά την 
πρόταση των μαχητικών εργα¬ 
τών για πορεία στο ΥΠΕΧΩ- 
ΔΕ, η άλλη ήταν να συσπειρώ¬ 
σει με άλλους τρόπους την εν¬ 
διάμεση ταλαντευόμενη μάζα 
των εργαζομένων. 

Σε ότι αφορά λοιπόν το πρώ¬ 
το η κλίκα Τσιρμούλα είχε συ- 
νεννοηθεί με τον Λαλιώτη. Την 
ώρα λοιπόν που έπεσε στη Συ¬ 
νέλευση η πρόταση για πορεία 
και παραμονή στο ΥΠΕΧΩΔΕ 
ο Τσιρμούλας απάντησε ότι ε¬ 
κείνη τη μέρα ο Λαλιώτης θα 
έλειπε από το ΥΠΕΧΩΔΕ και 
θα βρισκόταν σε κυβερνητική 
σύσκεψη στη Βουλή. Πρότεινε 
λοιπόν πορεία στη Βουλή. Ταυ¬ 
τόχρονα κάποια τσιράκια του 
από κάτω συνεννοημένα φώνα¬ 
ζαν: “Τι να την κάνουμε την 
πορεία στο Λαλιώτη χωρίς να 
είναι εκεί ο Λαλιώτης;” Η μα¬ 
χητική ομάδα δεν μπόρεσε από 
πολιτική απειρία να αντιτάξει 
αμέσως ότι το πολιτικό ζήτη¬ 
μα είναι ίδιο είτε είναι είτε δεν 
είναι ο ίδιος ο υπουργός στο 
γραφείο του όταν μια διαδήλω¬ 
ση γίνεται κάτω από το υπουρ¬ 
γείο του. 

Έτσι ο Τσιρμούλας πήρε πο¬ 
λύ άνετα την πλειοψηφία με έ¬ 
να συσχετισμό περίπου 70 προς 
15. Όμως για πρώτη φορά ένας 
μεγάλος αριθμός συγκεντρωμέ¬ 
νων δεν ψήφισε. Πολλοί δεν 
μπήκαν στα πούλμαν για να πά¬ 
νε στη Βουλή, αλλά πήγαν στα 
σπίτια τους εξοργισμένοι με 
τον Τσιρμούλα και απογοητευ¬ 
μένοι. Η διαδήλωση εκείνη τη 
μέρα στη Βουλή ήταν η πιο ά- 
μαζη που έγινε ποτέ, ενώ από 
κάποια στιγμή και πέρα έπαψαν 
και τα νερόβραστα συνθήματα 
που για βδομάδες είχε επιβά¬ 
λει η κνίτικη ομάδα Πολίτη, 
σύμμαχος του Τσιρμούλα, για 
να αντικαταστήσει τα συνθήμα¬ 
τα της Επιτροπής Σωτηρίας. Ο 
Τσιρμούλας για να ολοκληρώ¬ 
σει την απογοήτευση του πλή¬ 
θους ανακοίνωσε ότι κανένας 
υπουργός δεν ήθελε εκείνη την 
ημέρα στη Βουλή να δει τους 
εκπροσώπους του Σωματείου. 
Επρόκειτο για μια προγραμμα¬ 
τισμένη πανωλεθρία, και μπο¬ 
ρεί η πιο προφανής αιτία γι’ αυ¬ 
τήν να ήταν το συνδικαλιστι¬ 
κό τέχνασμα Λαλιώτη - Τσιρ- 
μούλα που προαναφέραμε, όμως 
η πιο βαθιά είχε να κάνει με το 
ότι την ημέρα των απολύσεων 
ο Τσιρμούλας, σε συνεργασία 


συνέχεια στη σελ. 6 

συνέχεια από τη σελ. 5 


με την ΑΤΕ, είχε προσλάβει 40 
εργαζόμενους σε διάφορα πό¬ 
στα για να κρατήσουν το εργο¬ 
στάσιο κατ’ αρχήν, για ένα μή¬ 
να, και ύστερα για όσο διάστη¬ 
μα θα χρειαστεί ως το τέλος της 
εκκαθάρισης. 

Η ΕΞΑΡΤΗΣΗ ΑΠΟ ΤΟΝ 
ΕΡΓΑΤΟΠΑΤΕΡΑ-ΕΡΓΟΔΟ- 
ΤΗ 

Είναι γεγονός ότι για ένα 
κλειστό εργοστάσιο, ιδιαίτερα 
σε περίοδο εκκαθάρισης, χρειά¬ 
ζεται κάποιο προσωπικό, προ¬ 
σωπικό φύλαξης, λογιστές κλπ. 
Όμως θα έπρεπε κανονικά ένα 
τίμιο συνδικάτο να απαιτήσει 
από την εργοδοσία οι εργαζό¬ 
μενοι που θα έμεναν για τέ¬ 
τοιες δουλειές να επιλεγούν με 
κλήρωση ανάμεσα σε όλους 
τους εργαζομένους, ή όπου 
χρειαζόταν με κλήρωση στις ει¬ 
δικότητες. 

Όμως η κλίκα Τσιρμούλα 
χρησιμοποίησε αυτή τη δυνατό¬ 
τητα για να γίνει η ίδια ουσια¬ 
στικός εργοδότης, δίπλα στον 
τυπικό εργοδότη και να μοιρά¬ 
σει έτσι λίγα ψίχουλα μισθού 
σε μερικούς εργαζόμενους που 
εύκολα θα μπορούσε να τους ε- 
ξαρτήσει, υποσχόμενη σε αυ¬ 
τούς απασχόληση και πέρα α¬ 
πό τον ένα μήνα. Αυτή η ξαφ¬ 
νικά παραχωρημένη οικονομι¬ 
κή εξουσία του Τσιρμούλα του 
έδωσε τη δυνατότητα να εξαρ- 
τήσει και να διασπάσει τους 
εργαζόμενους σε μεγαλύτερη 
κλίμακα από όσο το έκανε ως 
εκείνη τη στιγμή. 

Πράγματι αν δει κανείς πως 
έχει χειριστεί ως τώρα αυτή η 
κλίκα το αίτημα της “αποκα¬ 
τάστασης”, θα διαπιστώσει ότι 
χάρη στις ελπίδες των εργαζο¬ 
μένων για σταθερή απασχόλη¬ 
ση αλλού, σέρνει πίσω της με 
αυτό το αίτημα πολλούς εργα¬ 
ζόμενους, κλείνοντας το μάτι 
πότε στον έναν, πότε στον 
άλλον, άλλοτε απειλώντας και 
άλλοτε γλείφοντας. 

Μέσα στις Γενικές Συνελεύ¬ 
σεις η κλίκα κυριαρχεί με το 
να εξαγγέλλει διαρκώς κάποιες 
λίγες θέσεις εργασίας που τά¬ 
χα είναι έτοιμες για τους ερ¬ 
γαζόμενους πότε στη μια ΔΕ- 
ΚΟ (π.χ Λιπάσματα Καβάλας), 
πότε στην άλλη (ΕΛΔΑ), πότε 
στους Δήμους του Πειραιά. Σε 
μια κρίσιμη Γεν. Συνέλευση (15 
Οκτώβρη, δες προηγούμενο 
φύλλο της Ν. Ανατολής) ο 
Τσιρμούλας μίλησε για πολλές 
θέσεις εργασίας στην Καβάλα 
και κάλεσε τους εργαζόμενους 
να κάνουν αίτηση εκείνη τη 
στιγμή. Πενήντα υπέγραψαν. 
Αργότερα έγινε λόγος για μό¬ 


νο πέντε θέσεις, ενώ ως τώρα 
δεν έχει προσληφθεί κανένας. 

Ασφαλώς πολλές θέσεις θα ε¬ 
ξαγγέλλονται διαρκώς από 
ΔΕΚΟ και από Δήμους, αλλά 
για κάθε μια από αυτές καιρο- 
φυλακτούν δεκάδες βουλευτές, 
εκατοντάδες ΤΌ. του ΠΑΣΟΚ, 
χιλιάδες Τσιρμούλες και εκα¬ 
τοντάδες χιλιάδες άνεργοι. Ό¬ 
μως ο πνιγμένος πιάνεται από 
τα μαλλιά του. 

Έτσι οι εργαζόμενοι, ενώ α- 
πεχθάνονται τον Τσιρμούλα, 
ταυτόχρονα απογοητευμένοι α¬ 
πό την απόλυση και την εξέλι¬ 
ξη του αγώνα, ελπίζουν να 
πάρουν κάτι από αυτόν. Στηρί¬ 
ζονται σ’ ένα βαθμό στην ως 
τα τώρα εμπειρία τους σύμφω¬ 
να με την οποία όταν τα Λιπά¬ 
σματα απέλυαν εκατοντάδες ερ¬ 
γαζόμενους σε κάθε ακρωτηρια¬ 
σμό τους, μόνο μερικοί επιζού- 
σαν και παρέμεναν στο εργο¬ 
στάσιο συχνά με επιλογή της 
κλίκας Τσιρμούλα. Τότε πραγ¬ 
ματικά αυτή η κλίκα διέσωζε 
ότι μπορούσε να διασώσει από 
το εργοστάσιο εξασφαλίζοντας 
ταυτόχρονα μέσα στο τμήμα 
που επιζούσε τη δίκιά της συν¬ 
δικαλιστική εξουσία. Τώρα ό¬ 
μως που η κλίκα πήρε την ε¬ 
ντολή να κλείσει όλο το εργο¬ 
στάσιο και να στείλει τους ερ¬ 
γάτες σπίτι τους, είναι υποχρε¬ 
ωμένη να προδώσει τους πά- 
ντες - ακόμα και τον πολύ μι¬ 
κρό κύκλο εκείνων που περι¬ 
μένουν να αμειφθούν για την 
προδοσία τους. Σήμερα ο Τσιρ- 
μούλας υπόσχεται στους εργά¬ 
τες ανύπαρκτες θέσεις στις ΔΕ¬ 
ΚΟ, όπως κάποιοι Πάπες υπό¬ 
σχονται θέσεις στον παράδεισο 
για τους πιστούς τους έναντι 
γερής αμοιβής. Αντίθετα όμως 
με τους πιστούς του Πάπα - α¬ 
πατεώνα, οι εργαζόμενοι στα 
Λιπάσματα άρχισαν γρήγορα να 
αμφισβητούν τις μαγικές ικα¬ 
νότητες του Τσιρμούλα στις 
προσλήψεις. 

Όμως η τοποθέτηση των 40 
εργαζομένων, έστω για ένα μή¬ 
να, ήταν εκείνο το είδος “θαύ¬ 
ματος” που έδωσε σ’ αυτόν τον 
απατεώνα κάποιο προσωρινό 
κύρος και κάποια παράταση 
στην ικανότητα του να εξαπα¬ 
τά τους εργάτες. Η επιτυχία 
του στη Γεν. Συνέλευση που 
προαναφέραμε οφείλεται κυρί¬ 
ως σ’ αυτό. 

Ο ΤΣΙΡΜΟΥΛΑΣ - ΚΑΘΕ¬ 
ΣΤΩΣ ΟΡΓΙΑΖΕΙ 

Αυτό αποδείχτηκε και στην 
αμέσως επόμενη Γεν. Συνέλευ¬ 
ση, την Τρίτη 26 του Οκτώβρη, 
μετά το φιάσκο της διαδήλω¬ 
σης στη Βουλή. Εκεί ο Τσιρμού- 
λας οργίασε. Είχε καλέσει τα 
πούλμαν για διαδήλωση, αλλά 
όταν ξανάπεσε η πρόταση για 
διαδήλωση στον Λαλιώτη, αυ¬ 


τός απάντησε ότι δεν έπρεπε να 
γίνει καμία πορεία σε κανέναν 
υπουργό εκείνη τη μέρα, γιατί 
ήταν του Άη Δημήτρη και πα¬ 
ραμονή εορτασμών της 28ης Ο¬ 
κτώβρη και όρισε νέα Συνέλευ¬ 
ση για μετά από μία βδομάδα. 
Πήρε πάλι άνετη πλειοψηφία 
γιατί πριν στην “ενημέρωσή 
του” είχε πάλι αραδιάσει “θέ¬ 
σεις εργασίας” και προτάσεις α¬ 
πό παντού, είχε μιλήσει για 
τροπολογίες ευνοϊκών αποζη¬ 
μιώσεων που είναι έτοιμες στο 
γραφείο του γραμματέα του Υ¬ 
πουργικού Συμβουλίου, ενώ υ- 
ποσχέθηκε ότι θα φροντίσει να 
πουλήσει με ευνοϊκότερους ό¬ 
ρους στους εργαζόμενους τα 
σπίτια του οικισμού διακοπών 
του Σωματείου. Από προηγού¬ 
μενη Γεν. Συνέλευση είχε ζη¬ 
τήσει την πώληση τους και εί¬ 
χε εξασφαλίσει να διαχειριστεί 
αυτή την πώληση σκαρώνοντας 
μια επιτροπή που βασικά την ε¬ 
λέγχει. 

Να λοιπόν ποια είναι η βαθιά 
ισχύς του συνδικαλιστικού κα¬ 
θεστώτος το οποίο οδηγεί στο 
θάνατο τα Λιπάσματα και στη 
ανεργία τους εργαζόμενους. Να 
ποια είναι η αλυσίδα που εμπο¬ 
δίζει τους εργαζόμενους εκεί 
να προχωρήσουν. Το εργοστά¬ 
σιο έχει κλείσει, οι ίδιοι έχουν 
απολυθεί, έχουν πάρει τις απο¬ 
ζημιώσεις τους, και αντί να εί¬ 
ναι εντελώς ελεύθεροι για να 
αγωνιστούν είναι δέσμιοι μιας 
διεφθαρμένης εργασιακής σχέ¬ 
σης που επιβιώνει και μετά το 
κλείσιμο του εργοστάσιου. 
Πρόκειται για τη σχέση εκεί¬ 
νη που κάνει τον εργαζόμενο 
όχι ελεύθερο πωλητή της εργα¬ 
τικής του δύναμης, αλλά δου¬ 
λοπάροικο της κομματικο-κρα- 
τικής συνδικαλιστικής γρα¬ 
φειοκρατίας του παπανδρεϊ- 
σμού ειδικά και του σοσιαλ- 
φασισμού γενικότερα. Με εξαί¬ 
ρεση ελάχιστους εργαζόμενους, 
οι περισσότεροι ελπίζουν ακό¬ 
μα στη δύναμη, τη γενναιοδω¬ 
ρία και τους προσωπικούς δε¬ 
σμούς με αυτό το καθεστώς. 

Όμως αυτή δεν είναι στο βά¬ 
θος μια στάση παραίτησης ή υ¬ 
ποταγής των εργαζομένων. Αν 
αυτή τη στιγμή οι εργαζόμενοι 
περιμένουν οποιαδήποτε λύση 
μέσα στα πλαίσια αυτού του κα¬ 
θεστώτος είναι γιατί οι πρώτες 
απόπειρες τους να το αποτινά- 
ξουν συνάντησαν την πιο σκλη¬ 
ρή επίθεση απομόνωσης. Αν οι 
εργαζόμενοι έχουν απογοητευ¬ 
τεί σήμερα είναι επειδή δεν 
μπορούσαν να φανταστούν ότι 
επί ενάμιση μήνα οι τηλεορά¬ 
σεις, τα ραδιόφωνα, οι εφημερί¬ 
δες, τα συνδικάτα, τα κόμματα 
θα λειτουργούσαν τόσο ενιαία 
για να πνίξουν τη φωνή τους, 
το δίκιο τους και τον αγώνα 


τους. Αποδείχτηκε έτσι στο 
βάθος ότι το πρόβλημα δεν ή¬ 
ταν απλά ένας Τσιρμούλας, αλ¬ 
λά ήταν ένα ολάκερο υποτιθέ¬ 
μενο ταξικό συνδικαλιστικό 
κίνημα, ήταν τα υποτιθέμενα α¬ 
ριστερά κόμματα και οι άνθρω¬ 
ποί τους μέσα στο συνδικάτο, 
ήταν όλος ο πολιτικός κόσμος 
που τους πρόδινε. Κάτι τέτοιο 
δεν είναι εύκολο να το αντιμε¬ 
τωπίσει κανείς μόλις το πρω- 
τοδεί. Η απογοήτευση σήμερα 
των εργαζομένων στα Λιπά¬ 
σματα δεν είναι εύκολο να με¬ 
τατραπεί αμέσως σε μαχητική 
διάθεση. Για να γίνει αυτό πρέ¬ 
πει από κάπου να δουν φως και 
πρώτα-πρώτα πρέπει να δουν 
κάποιους φίλους πέρα από την 
Επιτροπή Σωτηρίας. 

Κάνοντας αυτές τις διαπιστώ¬ 
σεις η Επιτροπή Σωτηρίας εκτί¬ 
μησε ότι ήταν πολύ δύσκολο να 
ανατρέψουν αυτή την κατάστα¬ 
ση μόνες τους οι εσωτερικές 
προοδευτικές δυνάμεις του 
Συνδικάτου. Χρειαζόταν μια ώ¬ 
θηση απ’ έξω. Όσο οι εργαζό¬ 
μενοι δεν μπορούν να σπάσουν 
την απομόνωση, έπρεπε οι φιλο- 
βιομηχανικές και εργατικές 
δυνάμεις της κοινωνίας να 
σπάσουν την απομόνωση που ε¬ 
πέβαλαν οι κατεδαφιστές στους 
εργαζόμενους. 

Ήδη η εκτεταμένη αφισοκόλ¬ 
ληση της Επιτροπής Σωτηρίας 
κατά των κατεδαφιστούν εδώ 
και ένα μήνα στον Πειραιά έκ¬ 
φραζε αυτή την τακτική. Όμως 
αυτός ο παράγοντας έπρεπε να 
δυναμώσει. Η Επιτροπή οφεί¬ 


λει να ενώσει όσο μπορεί τους 
πρωτοπόρους εργαζόμενους του 
Πειραιά με τη μάχη για τη Σω¬ 
τηρία των Λιπασμάτων. 

Σε αυτή την κατεύθυνση η Ε¬ 
πιτροπή Σωτηρίας μαζί με τους 
πιο πρωτοπόρους βιομηχανι¬ 
κούς εργάτες των Λιπασμάτων 
αποφάσισε να διοργανώσει συ¬ 
γκέντρωση στο Πολιτιστικό 
Κέντρο “Μελίνα Μερκούρη” 
της Αμφιάλης, την Τετάρτη 
στις 3 του Οκτώβρη στις 7.00 
μ.μ για συμπαράσταση στα Λι¬ 
πάσματα απαιτώντας να μην 
κλείσει το εργοστάσιο. 

Ήδη η Επιτροπή τοιχοκόλλη- 
σε αφίσα (που δημοσιεύουμε σε 
αυτό το φύλλο) που καλεί πλα¬ 
τιά σ’ αυτή τη συγκέντρωση, ε¬ 
νώ θα απευθύνει και κάλεσμα 
σε συγκεκριμένους συνδικαλι¬ 
στές που θέλουν τη βιομηχανί¬ 
α στον Πειραιά. 

Η ΟΑΚΚΕ καλεί τους φίλους 
της, καλεί τους αναγνώστες να 
έρθουν σ’ αυτή τη συγκέντρω¬ 
ση. Από αυτή θα κριθούν πολ¬ 
λά για τον αγώνα των Λιπα¬ 
σμάτων για τη βιομηχανία του 
Πειραιά, αλλά και για την γε¬ 
νικότερη πάλη ενάντια στον σο- 
σιαλφασισμό. Πρέπει αυτή να 
σημάνει ένα πρώτο σπάσιμο της 
απομόνωσης. 

Το Πολιτιστικό Κέντρο “Με¬ 
λίνα Μερκούρη” στην Αμφιά- 
λη του Κερατσινίου βρίσκεται 
στην οδό Εμμανουήλ Μπενά- 
κη 70 η οποία είναι παράλλη¬ 
λος του πολύ κεντρικού δρό¬ 
μου του Κερατσινίου, της Π. 
Τσαλδάρη. 


ΟΧΙ ΣΤΟ ΑΔΙΚΟ ΚΛΕΙΣΙΜΟ 
ΤΩΝ ΛΙΠΑΣΜΑΤΩΝ 

Να μην αφήσουμε τον αρχικατεδαφιστή 
ΛαΠιώτη και τους συμμάχους του 
να γκρεμίσουν τη βιομηχανία 
του Πειραιά 

Κλείσανε τα Λιπάσματα δίχως καμιά αιτία και πέταξαν 
στο δρόμο 400 εργάτες, που απατηλά τους έταξαν αποκα¬ 
τάσταση για να χτυπήσουν τον αγώνα τους. 

Αν κατεδαφιστούν τα Λιπάσματα θα έρθει η σειρά για τα 
Πετρελαιοειδή, τη ΔΕΗ, τους Μύλους, την Ναυπηγοεπι- 
σκευαστική Ζώνη, τα εργοστάσια της οδού Πειραιώς. 

Οι κατεδαφιστές, δηλαδή ο Λαλιώτης και οι δημοτικές 
παρατάξεις της υποτιθέμενης αριστερός, θέλουν έναν Πειραιά 
δίχως εργοστάσια με χιλιάδες ανέργους βυθισμένο στην εξα¬ 
θλίωση και τον παρασιτισμό. 

Οι φίλοι της εργατικής τάξης, οι άνθρωποι που θέλουν ένα 
βιομηχανικό Πειραιά με σεβασμό στο περιβάλον, οι οπαδοί 
της ανάπτυξης και της προόδου πρέπει να παλέψουν ενάντια 
στο άδικο κλείσιμο του εργοστασίου και την ανεργία. 

ΣΥΓΚΕΝΤΡΩΣΗ 

ΣΤΟ ΠΟΛΙΤΙΣΤΙΚΟ ΚΕΝΤΡΟ 
"ΜΕΛΙΝΑ ΜΕΡΚΟΥΡΗ" ΣΤΗΝ ΑΜΦΙΑΛΗ 
Εμμ. Μπενάκη 70 (παράΛϊΙηϊΙος της ΤσαΛβάρη) 
ΤΕΤΑΡΤΗ 3 ΝΟΕΜΒΡΗ, 7μμ 


ΕΠΙΤΡΟΠΗ ΣΩΤΗΡΙΑΣ ΤΩΝ ΛΙΠΑΣΜΑΤΩΝ 

λιστική Δύση”, στην Ελλάδα 
που αντιστέκεται στη “δυτική 
διαφθορά”, είναι τουλάχιστον 
γελοία. Άλλωστε η Ελλάδα εί¬ 
ναι το μοναδικό θρησκευτικό 
κράτος στην Ευρώπη, γεγονός 
που εμποδίζει κάθε ουσιαστι¬ 
κή πρόοδο της χώρας στον το¬ 
μέα των ανθρωπίνων δικαιωμά¬ 
των. Σε θεσμικό επίπεδο η Ευ¬ 
ρώπη έχει προχωρήσει στην εκ¬ 
πόνηση κατευθύνσεων για μια 
ενιαία αντι-ρατσιστική πολιτι¬ 
κή. Τα θεμέλια γι’ αυτή την πο¬ 
λιτική μπήκαν το 1997, έτος 
που ανακηρύχθηκε σε ευρωπα¬ 
ϊκό έτος ενάντια στο ρατσισμό. 
Στη συνέχεια δημιουργήθηκε 
το “Ευρωπαϊκό Παρατηρητήριο 
ενάντια στο Ρατσισμό και τη 
Μισαλλοδοξία” που ελέγχει 
κάθε χώρα σε ότι αφορά την α- 
ντι-ρατσιστική πολιτική. Οι 
σοσιαλφασίστες αντιστρέφουν 
την πραγματικότητα και κρύ¬ 
βουν ότι το νεο-ναζιστικό ρεύ¬ 
μα δεν είναι γέννημα του δυ¬ 
τικού καπιταλισμού, αλλά του 
ανατολικού φασισμού και ότι 
στο ευρωπαϊκό έδαφος ξεκίνη¬ 
σε από την Ανατολική Γερμα¬ 
νία. Σε κάθε περίπτωση κρύ¬ 
βουν τα όργια των νεο-ναζι- 
στών αντισημιτών του Ζιου- 
γκάνοφ στο παγκόσμιο κέντρο 
του ναζισμού, τη Ρωσία, αλλά 
και τα όργια των σφαγέων της 
Τεν-Αν-Μεν, των βασανιστών 
και εμπόρων ανθρώπινων οργά¬ 
νων στη νεο-ναζιστική Κίνα. 

Τη θεωρία της “ρατσιστικής 
Ευρώπης” και της “ανεκτικής 
Ελλάδας” υιοθετεί σε δήλωσή 
του ο πρύτανης του Εθνικού 
Καποδιστριακού Πανεπιστημί¬ 
ου Αθηνών, Κωνσταντίνος 
Δημόπουλος. Πρόκειται για το 
απαύγασμα της πανεπιστημια¬ 
κής διανόησης: “ Οι ηθικοί και 
φυσικοί αυτουργοί των πράξε¬ 
ων αυτών -εάν δεν είναι πρά¬ 
κτορες ανομολόγητων ξέ¬ 
νων συμφερόντων (!!!)- σί¬ 
γουρα δεν ανήκουν στην ελλη¬ 
νική κοινωνία, και χρέος όλων 
μας αποτελεί, πέραν από την α¬ 
ποδοκιμασία, η λήψη μέτρων 
που δεν θα επιτρέψουν την ε¬ 
πανάληψη παρόμοιων ανοσιουρ¬ 
γημάτων ”, Αυτά είχε να πει έ¬ 
να από τα πιο ποιοτικά δείγμα¬ 
τα των παιδιών του “φωτός”. 
Ίσως ένα μέτρο ενάντια στα 
ρατσιστικά πογκρόμ να είναι 
και η ενίσχυση της ΕΥΠ ώστε 
να αντιμετωπιστεί η δράση πρα¬ 
κτόρων στη χώρα! 

Η ΠΟΛΙΤΙΚΗ ΤΟΥ ΚΑ¬ 
ΘΕΣΤΩΤΟΣ ΑΠΕΝΑΝΤΙ 
ΣΤΟΥΣ ΜΕΤΑΝΑΣΤΕΣ 


ΚΑΝΕΙ ΕΝΑΝ ΡΑΤΣΙΣΤΗ 
- ΔΟΛΟΦΟΝΟ“ΗΡΩΑ” 

Οι οικονομικοί μετανάστες 
δεν είναι κάτι καινούριο στην 
Ελλάδα. Η χώρα είχε απορρο¬ 
φήσει χιλιάδες μετανάστες, Α- 
φρικάνους, Ασιάτες, Πολωνούς 
πριν εμφανιστούν οι Αλβανοί. 
Η προηγούμενη γενιά μετανα¬ 
στών είχε ένα βασικό χαρακτη¬ 
ριστικό: δεν μπήκε στην αγορά 
εργασίας από την πλευρά των 
εργοδοτών κυρίως για να σπά¬ 
σει τα μεροκάματα των Ελλή¬ 
νων. Είναι χαρακτηριστικό ότι 
οι περισσότεροι Αφρικάνοι 
στράφηκαν στο εμπόριο, είτε έ¬ 
γιναν μικροπωλητές. Απέναντι 
σ’ αυτούς τους παλιούς μετα¬ 
νάστες το ελληνικό κράτος α¬ 
κολούθησε πολιτική διακρίσε¬ 
ων με την άρνηση χορήγησης 
ιθαγένειας και πολιτικών δι¬ 
καιωμάτων, ώστε να μην “αλ¬ 


λοιωθεί το ελληνικό έθνος”. 
Ουσιαστικά τους άφησε ξεκρέ¬ 
μαστους. Όμως σε καμία περί¬ 
πτωση έως την είσοδο των Αλ¬ 
βανών, δεν είχε συγκεντρωθεί 
μίσος μίας μεγάλης ομάδας του 
πληθυσμού απέναντι σε μία ο¬ 
μάδα μεταναστών. 

Η είσοδος των Αλβανών στη 
χώρα είχε δύο παραμέτρους: Η 
μία ήταν ότι οι μετανάστες αυ¬ 
τοί είχαν ζήσει χρόνια κάτω α¬ 
πό ένα σκληρό σοσιαλφασιστι- 
κό καθεστώς, και η δεύτερη ό¬ 
τι ο δρόμος άνοιξε ύστερα από 
μια καμπάνια του ελληνικού 
σοβινισμού (με υπουργό Εξω¬ 


τερικών τον Σαμαρά) για την ε¬ 
πιστροφή στη χώρα των αδελ¬ 
φών μας από τη “Βόρειο Ήπει¬ 
ρο”, δηλαδή είχε ήδη από την 
αρχή καλλιεργηθεί ένα κλίμα 
διάκρισης ανάμεσα στον ξένο 
Αλβανό και τον “ΒορειοΉπει- 
ρώτη” - μέλος του απόδημου 
ελληνισμού. Η είσοδος αυτή έ¬ 
γινε επίτηδες ανεξέλεγκτα και 
η εισροή ήταν πολύ μεγαλύτε¬ 
ρη από αυτή που είχε τη δυνα¬ 
τότητα να ελέγξει το ελληνικό 
κράτος ως κράτος υποδοχής. Ε¬ 
πίσης, το αλβανικό κράτος, δο- 
θείσης της ευκαιρίας, διοχέτευ¬ 
σε ανάμεσα στους άλλους και 
αρκετούς ποινικούς κρατούμε¬ 
νους. 

Σε αντίθεση με τους παλιούς 
μετανάστες οι Αλβανοί, μπή¬ 
καν μαζικά στην αγροτική οι¬ 
κονομία και στη βιομηχανία, 
με εντελώς νέα σπασμένα με¬ 


ροκάματα, και χωρίς ασφάλιση. 
Δημιουργήθηκε έτσι στη χώρα, 
ένα δεύτερο μεροκάματο, χαμη¬ 
λότερο από αυτό που είχε κα¬ 
τακτήσει ο έλληνας εργάτης και 
ο παλιός μετανάστης, το οποίο 
οδηγούσε σε συνολική πτώση 
του μεροκάματου στους χώρους 
όπου υπήρχαν Αλβανοί. Εκα¬ 
τοντάδες χιλιάδες έλληνες α¬ 
νειδίκευτοι εργάτες έχασαν με 
αυτό τον τρόπο τη δουλειά τους 
από τους φθηνότερους Αλβα¬ 
νούς εργάτες, και σχεδόν όλοι 
είδαν τους μισθούς τους και τα 
μεροκάματα να μένουν στάσιμα 
και να μειώνονται. Αυτό ήταν 


ολότελα φυσικό από την ώρα 
που ένας νέος απέραντος εφε¬ 
δρικός στρατός εργατών χωρίς 
κανένα δικαίωμα μπήκε στην 
αγορά της εργατικής δύναμης. 
Αυτά τα διδάσκει ο μαρξισμός 
και όχι η πολιτική οικονομία 
των “αριστερών” δουλοκτητών 
που λέει ότι το μεροκάματο δεν 
θίχτηκε από τους Αλβανούς 
γιατί αυτοί έκαναν τάχα άλλες 
δουλειές. 

Πέρα απ’ αυτά μέσα στις συν¬ 
θήκες διάλυσης της οικονομί¬ 
ας που επέβαλε η σοσιαλ-φασι- 
στική πολιτική του κλεισίμα¬ 
τος των βιομηχανιών, η χει¬ 
ρωνακτική εργασία έγινε συνώ¬ 
νυμο της κατώτερης “ράτσας”, 
και όλο το ελληνικό έθνος έ¬ 
γινε έθνος των δημοσίων υπαλ¬ 
λήλων και των “πνευματικών 
ανθρώπων”. Η ιστορία της αρ¬ 
χαίας Ελλάδας επαναλαμβάνε¬ 
ται στη σύγχρονη πραγματικά 
σα φάρσα. Γεννήθηκαν οι νέοι 
δούλοι, υπηρέτες του “ελεύθε¬ 
ρου έθνους” το οποίο υποτίθε¬ 
ται έχει μία ανώτερη εκπολι¬ 
τιστική αποστολή. 

Σε όλες τις φάσεις αυτής της 
διαδικασίας το καθεστώς υπο¬ 
στήριξε τους “δουλοκτήτες” 
εργοδότες και δέχθηκε το σπά¬ 
σιμο του μεροκάματου. Το 
ελληνικό κράτος προσέγγισε 
την ΟΝΕ πατώντας πάνω στην 
τριτοκοσμική εργασία των Αλ¬ 
βανών. Πάνω στις ίδιες πλά¬ 
τες το ψευτοΚΚΕ αναπτύσσει 
τις θεωρίες του για γέννηση 
του ρατσισμού από την ανερ¬ 
γία, την εξάπλωση των ναρ¬ 
κωτικών, την οικονομική ανέ¬ 
χεια και τις ζώνες φτώχειας. 
Αυτούς τους δουλοκτήτες ι¬ 
διοκτήτες υποστηρίζει το ψευ¬ 
τοΚΚΕ, και ιδιαίτερα τους με- 
γαλο-αγρότες, όταν διακηρύσ¬ 
σει ότι οι αιτίες του ρατσισμού: 
“πρέπει να αναζητηθούν στις 
αντιδραστικές - χιτλερικές “θε¬ 
ωρίες”, ότι για την εξαθλίωση 
των ντόπιων εργατών φταίνε 
οι αλλοδαποί!”. Χίτλερ και α¬ 
ντιδραστικοί είναι αυτοί οι νέ¬ 
οι Γκαίμπελς που αρνούνται 
την πραγματική διάσπαση και 
εξαθλίωση της εργατικής τάξης 
από τη χρησιμοποίηση του φθη¬ 
νού εισαγόμενου εργατικού με¬ 
ροκάματου. Είναι αυτοί που ε¬ 
μποδίζουν κάθε προσπάθεια για 
την πάλη για ίσα μεροκάματα 
και εργασιακά δικαιώματα σε 
όλους τους κλάδους δουλειάς, 
από τις ενώσεις και τα συνδι¬ 
κάτα των εργατών. Είναι αυτοί 
οι νέοι Γκαίμπελς, που με τις 
“αντι-ρατσιστικές” τους κορό¬ 
νες ενισχύουν τη ρατσιστική 


ΟΧΙ ΣΤΟΝ 

£ΑΑΗΝΟΡΟΟΔΟΈΟ ΡΑΤΣΙΣΜΟ 

Τον δολοφόνο ρατσιστή τον γέννησε και τον 
έθρεψε το πιο ρατσιστικό πολιτικό καθεστώς της 
Ευρώπης, το ελληνικό. 

Αυτό διδάσκει παντού την πολιτιστική 
ανωτερότητα του “ελληνισμού και της ορθοδοξίας”. 

Αυτό εξασφαλίζει τη νομιμότητα στους ναζιστές. 

Αυτό στερεί από τους μετανάστες, ακόμα και τους 
πιο παλιούς, κάθε πολιτικό δικαίωμα και επιτρέπει 
την αστυνομική κτηνωδία εναντίον τους. Ταυτόχρονα 
χρησιμοποιεί τους μετανάστες για να συντρίψει τα 
μεροκάματα κι έτσι σπέρνει στους ντόπιους εργάτες 
το ρατσιστικό ξενόφοβο μίσος. 

V Να σταματήσει η διδασκαλία στα σχολεία της 
ρατσιστικής θεωρίας του “έθνους-φωτοδότη” 

V Όχι στο νεο-ορθόδοξο μεσαίωνα των Χριστόδουλων 

V Εκτός νόμου οι ναζιστές της “Χρ. Αυγής” 

V Πολιτικά δικαιώματα στους μετανάστες και 
περιφρούρηση του ίσου μεροκάματου από τα 
Συνδικάτα σε κάθε κλάδο 


ΑΝΤΙΝΑΖΙΣΤΙΚΗ ΠΡΩΤΟΒΟΥΛΙΑ 


Γραφεία: Χαλκοκονδύλη 35, Αθήνα Τηλ-Φαξ: 5232553, 
ε-ηιαϊΐ: 3ηΙϊπ3ζϊί« 1ιε1ΐ35ηεΙ·£Γ 


δουλοκτησία μέσα στην αστι¬ 
κή τάξη και το λαό, και πυρο¬ 
δοτούν το μίσος των ελλήνων 
εργαζόμενων ενάντια στους 
Αλβανούς ανταγωνιστές. Αυ¬ 
τούς τους δουλοκτήτες εξυπη¬ 
ρετεί η σοσιαλφασιστική πολι¬ 
τική των “ανοιχτών συνόρων” 
και του “ανοιχτού μεροκάμα¬ 
του”, που αρνείται μία μετανά¬ 
στευση ελεγχόμενη ανάλογη με 
τις οικονομικές δυνατότητες 
της χώρας. Αυτοί είναι οι χει¬ 
ρότεροι γεννήτορες του ρατσι¬ 
σμού και των ρατσιστών δολο¬ 
φόνων, είναι οι προβοκάτορες 
του. Αυτοί κρύβουν ότι στις 
ρατσιστικές επιθέσεις, δεν έχει 
προϊστορία μόνο η “Χρυσή Αυ¬ 
γή”, αλλά και οι έλληνες εργά¬ 
τες της αγροτικής υπαίθρου. 

Την ίδια προβοκατόρικη τα¬ 
κτική ακολουθούν όσοι αρνού- 
νται την πραγματική αύξηση 
της εγκληματικότητας στα ε¬ 
γκλήματα βίας όπως οι ληστείες 
και οι φόνοι από τους Αλβα¬ 
νούς ποινικούς, και από τη δρά¬ 
ση της αλβανικής μαφίας με τα 
καλάσνικοφ, προϊόν της τελευ¬ 
ταίας αλβανικής “επανάστα¬ 
σης”. Η αύξηση αυτών των ε¬ 
γκλημάτων, οι ψυχρές δολοφο¬ 
νίες των ηλικιωμένων μέσα στα 
σπίτια τους, οδήγησε στο ξενό¬ 
φοβο μίσος της μεγάλης μερί¬ 
δας του πληθυσμού, που εκφρά¬ 
στηκε μόλις πριν από λίγους 
μήνες με την επιδοκιμασία ενός 
Έλληνα που δολοφόνησε εν 
ψυχρώ Αλβανό επειδή νόμιζε 
ότι θα έμπαινε στο σπίτι του να 
τον κλέψει. Οι δολοφόνοι των 
Αλβανών είχαν γίνει “ήρωες” 
πριν την επιχείρηση του Π. Κα- 
ζάκου. 

Δεν είναι τυχαίο που όλη η 
επιχειρηματολογία του Καζά- 
κου στράφηκε γύρω από τους 
Αλβανούς. Έτσι τόλμησε ο 
Τράγκας να κάνει μέσα από τη¬ 
λεοπτική εκπομπή του γκάλοπ 
με θέμα: “Είναι φονιάς ή ήρω- 
ας”, και να δώσει ένα συντρι¬ 
πτικό πλειοψηφικό ποσοστό υ¬ 
πέρ του “ήρωα”. Καμία ΕΣΗΕ- 
Α και κανένα ΕΣΡ δεν κατα¬ 
δίκασε τον υμνητή του ρατσι- 
στή-δολοφόνου Τράγκα, που α¬ 
πέδειξε περίτρανα ότι το πο¬ 
γκρόμ δεν αποτελεί μεμονωμέ¬ 
νο φαινόμενο, αλλά είναι εκ¬ 
δήλωση της βαθιάς αρρώστιας 
μιας ολόκληρης κοινωνίας. 

Τις προϋποθέσεις για το φαι¬ 
νόμενο όχι μόνο της παράνο¬ 
μης φθηνής αλβανικής εργασί¬ 
ας, αλλά κυρίως της εγκλημα¬ 
τικότητας, τις είχε προετοιμά- 

συνέχεια στη σελ. 8 

ΝΕΑ ΑΝΑΤΟΛΗ 


ΠΑΡΑΣΚΕΥΗ 29 ΟΚΤΩΒΡΗ 1999 


28η Οκτώβρη 


Το ΌΧΓ ή η ελληνική αστική τάξη για πρώτη 
φορά με το προοδευτικό στρατόπεδο 


Αποτελεί σοβαρό ζήτημα ιστο¬ 
ρικής μελέτης και έρευνας, η εμ¬ 
βάθυνση στους λόγους που οδήγη¬ 
σαν την ελληνική αστική τάξη να 
βάλει τη χώρα στο παγκόσμιο α¬ 
ντιφασιστικό μέτωπο στην περίο¬ 
δο του Β' Παγκόσμιου Πολέμου. 

Η άποψη που κατά κόρο ήταν η 
κυρίαρχη στην αριστερά, δηλαδή 
πως το “Όχι” το είπε ο λαός και 
όχι ο Μεταξάς, δεν έχει καμία σχέ¬ 
ση με την υλιστική αντίληψη της 
Ιστορίας. Η Ελλάδα βρισκόταν κά¬ 
τω από το καθεστώς της φασιστι¬ 
κής δικτατορίας του Μεταξά, ό¬ 
ταν αντιστάθηκε στην επίθεση του 
Άξονα, και πολέμησε συγκροτη¬ 
μένα και ενιαία όχι μόνο σα λαός, 
ούτε καν κυρίως σα λαός, αλλά σαν 
κράτος και κάτω από την ηγεσία 
της αστικής τάξης ενάντιά του. Το 
“Όχι” του λαού ήταν πραγματικά 
αυτό που έδωσε την αποφασιστι¬ 
κότητα και τον ηρωισμό σ’ αυτό 
τον πόλεμο, ήταν αυτό που ύστερα 
συνέχισε τον αντιφασιστικό εθνι- 
κο-απελευθερωτικό αγώνα στις 


συνθήκες της Κατοχής, ήταν τέ¬ 
λος αυτό που προσπάθησε στον Β' 
Ένοπλο Αγώνα να λευτερώσει τη 
χώρα και από τον ξένο και από τον 
ντόπιο δυνάστη. 

Το γεγονός, όμως ότι η χώρα σαν 
έθνος μπήκε την 28η Οκτώβρη του 
1940 στον αντιφασιστικό πόλεμο 
καθόρισε σε σημαντικό βαθμό το 
δυνάμωμα του λαϊκού παράγοντα 
στις παραπέρα εξελίξεις. 

Πέρα όμως από την παλλαϊκή - 
πανεθνική κινητοποίηση, υπήρχε 
και ισχυρός σοβινισμός σ’ αυτόν 
τον αγώνα που κυριάρχησε μέσα 
στο ΕΑΜ, και χτύπησε την επα¬ 
ναστατική γραμμή μέσα στο πρω¬ 
τοπόρο επιτελείο της εργατικής 
τάξης, το ΚΚΕ. 

Δεν υπάρχει αμφιβολία πως η 
ελληνική αστική τάξη κινήθηκε 
σε όλη την ιστορική περίοδο από 
το τέλος του 19ου αιώνα και στις 
αρχές του 20ου, μέσα στα πλαίσια 
της “Μεγάλης Ιδέας” και του του 
ιδιότυπου επεκτατικού σοβινισμού 
της. Αυτός αναπτυσόνταν πάντα 


κάτω από την δουλικότερη υποτα¬ 
γή στις μεγάλες δυνάμεις τόσο 
στην προϊμπεριαλιστική όσο και 
στην ιμπεριαλιστική εποχή. Αυτό 
ήταν το κυρίαρχο που καθόρισε τη 
στάση της και προηγούμενα, στους 
βαλκανικούς πολέμους και στον Α' 
Παγκόσμιο Πόλεμο. Επέλεγε πά¬ 
ντα εκείνα τα στρατόπεδα που θα 
της έδιναν νέα εδάφη σε βάρος το¬ 
πικών ανταγωνιστών στην περιο¬ 
χή αλλά και νέα αφεντικά. Την ί¬ 
δια στάση ακολούθησε πιθανότα¬ 
τα και στον Β' Παγκόσμιο Πόλε¬ 
μο, στο βαθμό που η Βουλγαρία εί¬ 
χε περάσει με τον Άξονα, και η 
Τουρκία είχε επιλέξει την ουδε¬ 
τερότητα. 

Ανεξάρτητα όμως απ’ αυτό, το 
αντικειμενικό γεγονός της Αντί¬ 
στασης στον χιτλερισμό καθόρισε 
και την προοδευτικότητα της στά¬ 
σης της, στη δεδομένη ιστορική 
στιγμή. 

Αυτή είναι η μία πλευρά. Η άλ¬ 
λη είναι η πάλη για την ηγεμονία 
μέσα στο αντιφασιστικό μέτωπο 


με στόχο την κατάκτηση της λαϊ¬ 
κής εξουσίας, στην οποία το συ¬ 
νειδητό προλεταριάτο έπαιξε τον 
κύριο ρόλο. 

Το ΚΚΕ, παρά την αντίθετη λα¬ 
θεμένη εκτίμηση της Τρίτης Διε¬ 
θνούς για το χαρακτήρα του αντι¬ 
φασιστικού πολέμου στην περίοδο 
1940-1942 (που τον έβλεπε ιμπε¬ 
ριαλιστικό αντιδραστικό και από 
τις δύο πλευρές πριν μπει η Σοβ. 
Ένωση στον πόλεμο), στην πρώ¬ 
τη φάση του πολέμου, μπήκε σ’ αυ¬ 
τόν τον πόλεμο από την αρχή του 
με το περίφημο γράμμα του Ν. Ζα- 
χαριάδη μέσα από τις φυλακές. 

Η γραμμή αυτή του ΚΚΕ έδωσε 
τη δυνατότητα στο κόμμα να α¬ 
γκαλιάσει, να οργανώσει και να 
κινητοποιήσει εκατοντάδες χιλιά¬ 
δες λαού, να γίνει η κύρια δύναμη 
της αντίστασης στις συνθήκες της 
Κατοχής και να αναδεΐξει την ερ¬ 
γατική τάξη σαν την πρωτοπόρα 
δύναμη του έθνους. 

Το ΚΚΕ είχε διακρίνει τη θεω¬ 
ρία της “Μεγάλης Ιδέας” και την 


είχε χτυπήσει, όμως δεν μπόρεσε 
να οργανώσει τόσο στο επίπεδο 
της ιδεολογίας, όσο και στο επί¬ 
πεδο της πολιτικής την κύρια πά¬ 
λη του ενάντια σ’ αυτή. Δεν μπό¬ 
ρεσε δηλαδή να προχωρήσει στη 
βαθιά ανατροπή της κυρίαρχης ι¬ 
δεολογίας της αστικής τάξης σ’ 
όλους τους τομείς απαραίτητη προ¬ 
ϋπόθεση στην πάλη για την προ¬ 
λεταριακή εξουσία. 

Το αποτέλεσμα αυτής της αδυ¬ 
ναμίας είναι ότι σήμερα ο πιο φι- 
λοϊμπεριαλιστικός σοβινισμός πα¬ 
ραμένει ασύλληπτα κυρίαρχος, και 
είναι οι σοβινιστικές δυνάμεις ορ¬ 
γανώνουν τις παρελάσεις της 28ης 
Οκτώβρη. Είναι αυτές οι δυνάμεις 
που προσπαθούν να βάλουν σήμε¬ 
ρα τη χώρα στο πιο αντιδραστικό 
στρατόπεδο, σ’ αυτό που φέρνει έ¬ 
να νέο παγκόσμιο πόλεμο και συ¬ 
γκροτεί το νέο φασιστικό άξονα 
γύρω από τη σοσιαλιμπεριαλιστι- 
κή Ρωσία με στόχο να αλλάξει πα¬ 
ντού τα σύνορα. 

Η πείρα και τα συμπεράσματα 


ΟΧΙ ΣΤΟΝ ΕΛΛΗΝΟΡΘΟΔΟΞΟ ΡΑΤΣΙΣΜΟ 


συνέχεια από τη σελ. 7 

σει το ανύπαρκτο νομικό και 
θεσμικό καθεστώς προστασία 
των οικονομικών μεταναστών 
στη χώρα. Ο έλληνας εργοδό¬ 
της δεν είχε αισθανθεί ποτέ 
του την υποχρέωση να σεβα¬ 
στεί την εργασία του οικονο¬ 
μικού μετανάστη, και να τον 
μεταχειριστεί σαν έλληνα εργά¬ 
τη, ενώ το κράτος διατηρούσε 
κάθε στιγμή το δικαίωμα να τον 
απελάσει για οποιοδήποτε λό¬ 
γο, εφόσον δεν μπορούσε να 
πάρει ιθαγένεια, ούτε πολιτικά 
δικαιώματα. Αυτή η μετέωρη 
κατάσταση των αλλοδαπών 
στην Ελλάδα, αλλά και το α- 
ντι-αλβανικό μίσος επέτρεψαν 
τις τελευταίες ναζιστικές επι- 
χειρήσεις-σκούπα με τις μαζι¬ 
κές απελάσεις, και την αστυ¬ 
νομική κτηνωδία. Από την άλ¬ 
λη, η έλλειψη των πολιτικών 
δικαιωμάτων των Αλβανών ή¬ 
ταν η βασική αιτία της εγκλη¬ 
ματικότητας: Τα θύματα αυτής 
της βίας ήταν για χρόνια οι Αλ¬ 
βανοί μεροκαματιάρηδες που 
σφάζονταν και ληστεύονταν 
δίχως να τιμωρείται κανείς. Η 
ληστεία και ο φόνος ήταν εύ¬ 
κολα για τους θύτες γιατί τα 
θύματα δεν είχαν πολιτικά δι¬ 
καιώματα, γιατί δεν μπορούσαν 
να προσφύγουν στα δικαστή¬ 
ρια, και γιατί τους εξευτέλιζε 
η Αστυνομία. Το αλβανικό έ¬ 


γκλημα άνθισε πάνω στο έδα¬ 
φος του ελληνικού εθνορατσι- 
σμού. Αυτή είναι η μεγάλη α¬ 
λήθεια που κρύβουν οι “αριστε¬ 
ροί” δουλοκτήτες του ΣΥΝ, του 
ψευτοΚΚΕ και του Δικτύου. 

Είναι ενδεικτικό ότι η πάλη 
για τα πολιτικά δικαιώματα των 
οικονομικών μεταναστών δεν 
δόθηκε ποτέ από το σοσιαλφα- 
σιστικό μέτωπο και τα τσιρά¬ 
κια του που παριστάνουν τους 
“προστάτες”. Είναι χαρακτηρι¬ 
στικό ότι η απάντηση όλων των 
“αντι-ρατσιστών” στο πογκρόμ, 
ήταν μία μικρή πορεία με πρω¬ 
ταγωνιστές τους μετανάστες 
και με κεντρικό σύνθημα το 
προβοκατόρικο: “Ανοιχτά σύ¬ 
νορα”. Αυτοί οι τύποι θέλουν 
κλειστά τα σύνορα για το κε¬ 
φάλαιο, και είναι ενάντια στην 
παγκοσμιοποίηση, αλλά θέλουν 
ανοιχτά σύνορα για την εργα¬ 
τική δύναμη ώστε να πέσει το 
μεροκάματο στο μηδέν. Τόσο 
διεθνιστές είναι. 

ΝΑ ΜΗ ΜΕΙΝΕΙ ΤΟ ΡΑ¬ 
ΤΣΙΣΤΙΚΟ ΕΓΚΛΗΜΑ Α¬ 
ΤΙΜΩΡΗΤΟ ΣΤΗΝ ΕΛΛΑ¬ 
ΔΑ. ΝΑ ΒΓΟΥΝ ΕΚΤΟΣ 
ΝΟΜΟΥ ΟΙ ΝΑΖΙΣΤΕΣ 

Ο μετανάστης και ο αλλοδα¬ 
πός σ’ αυτή τη χώρα ήταν πά¬ 
ντα ανοιχτός από την πλευρά 
της νομικής κάλυψης στα κά¬ 
θε είδους φασιστοειδή. Σε αντί¬ 
θεση με τη συντριπτική πλειο- 
ψηφία των ευρωπαϊκών χωρών 


που έχει υιοθετήσει αυστηρούς 
νόμους ενάντια στην εκδήλω¬ 
ση ρατσιστικών συμπεριφορών, 
η Ελλάδα, έφτιαξε ένα νόμο ε¬ 
ντελώς αδρανή με μοναδικό 
σκοπό να καθησυχάσει την Ε¬ 
πιτροπή για την Εξάλειψη των 
Φυλετικών Διακρίσεων, μία ε¬ 
πιτροπή ελέγχου εφαρμογής 
της σχετικής διεθνούς Σύμβα¬ 
σης του 1966 την οποία έχει υ¬ 
πογράψει και επικυρώσει η Ελ¬ 
λάδα. Πρόκειται για το νόμο 
927/79 με βάση τον οποίο μό¬ 
νο τα θύματα των ρατσιστι¬ 
κών εκδηλώσεων, έχουν το 
δικαίωμα να οδηγήσουν στο δι¬ 
καστήριο το δράστη. Η υπόλοι¬ 
πη κοινωνία, ο εισαγγελέας 
και οι οργανώσεις, δε νομιμο¬ 
ποιούνται. Ο αλλοδαπός καλεί¬ 
ται να ενεργήσει μόνος του για 
να υπερασπίσει τον εαυτό του, 
ενώ οι ποινές που προβλέπο- 
νται είναι τουλάχιστον γελοί¬ 
ες. Δεν ξεπερνούν τα δύο έτη 
ενώ αυτός που προτρέπει σε ρα¬ 
τσιστική βία ή αυτός που εκ¬ 
φράζει ρατσιστικές απόψεις 
μπορεί να τιμωρηθεί για το έ¬ 
γκλημα του μόνο με χρηματι¬ 
κή ποινή. Την εφαρμογή αυτού 
του νόμου - παρωδία ζητά το 
ΥΚΈ σα μέσο αντιμετώπισης 
των ρατσιστικών πογκρόμ! 

Η αλήθεια είναι ότι εκτός α¬ 
πό τις διατάξεις του κοινού 
ποινικού δικαίου για την αν¬ 
θρωποκτονία, δεν υπάρχει νό¬ 
μος για να τιμωρήσει τον Κα- 


ζάκο για τα ρατσιστικά κίνη¬ 
τρα της πράξης του, γιατί ο ρα¬ 
τσισμός είναι ατιμώρητος στην 
Ελλάδα. 

Ουσιαστικά η πάλη για αυ¬ 
στηρούς νόμους ενάντια στο 
ρατσισμό οδηγεί αναγκαστικά 
στην απαγόρευση των ναζιστι- 
κών οργανώσεων. Η Αντιναζι- 
στική Πρωτοβουλία και η Ο- 
ΑΚΚΕ έχουν ξεκινήσει εδώ 
και χρόνια καμπάνια με αυτό 
το σύνθημα. Στο υπόμνημα που 
κατάθεσε η Αντιναζιστική 
Πρωτοβουλία ζητώντας τη νο¬ 
μική απαγόρευση των ναζι- 
στών, μετά από ένα χρόνο, και 
μετά από την παρέμβαση του 
Συνηγόρου του Πολίτη, το υ¬ 
πουργείο Δικαιοσύνης απάντη¬ 
σε ότι έχει να ασχοληθεί με πιο 
σοβαρά θέματα, και ότι όποιος 
θέλει να καταδικάσει τους να- 
ζιστές πρέπει να απευθυνθεί 
στη δικαστική εξουσία, στης ο¬ 
ποίας το έργο δεν μπορεί να ε- 
πέμβει ο υπουργός (!!!). 

Στην πάλη αυτή η Αντιναζι- 
στική Πρωτοβουλία, παρά το 
γεγονός ότι είχε καλέσει σε 
μέτωπο όλες τις δυνάμεις, έμει¬ 
νε ουσιαστικά μόνη της. Κα- 
τάφερε όμως να στιγματίσει 
τους χιτλερικούς της “Χρ. Αυ¬ 
γής” και να αναγκάσει τις ορ¬ 
γανώσεις, συνδικαλιστικές και 
μη κυβερνητικές, να υιοθετή¬ 
σουν τελικά το “εκτός νόμου” 
σα σύνθημα, ακόμα και με τη 
μορφή του ευχολόγιου, ακόμα 


και σαν “εκτός νόμου” της α¬ 
σαφούς κατηγορίας των “νεο- 
φασιστικών οργανώσεων”. 

Η άρνηση του καθεστώτος να 
διαλύσει τη ναζιστική οργάνω¬ 
ση της “Χρ. Αυγής”, έχει να 
κάνει με το γεγονός της κοι¬ 
νής αντι-ευρωπαϊκής, φιλορώ- 
σικης, φιλοσέρβικης πλατφόρ¬ 
μας. 

Με τους ναζιστές της “Χρ. 
Αυγής”, με τους Καζάκους αυ¬ 
τής της χώρας, θα υποδεχθεί το 
σοσιαλφασιστικό μέτωπο σε 
λίγες μέρες τον Κλίντον στην 
Ελλάδα, σα δολοφόνο επειδή η 
αμερικάνικη υπερδύναμη σε 
συμμαχία με την Ευρώπη εξα¬ 
πέλυσε επίθεση ενάντια στους 
σφάχτες των Βαλκανίων, Σέρ- 
βους, στην πρόσφατη κρίση του 
Κόσοβου. Θα καταγγείλουν ό¬ 
λοι μαζί τον Κλίντον, όχι σαν 
αντι-ιμπεριαλιστές, αλλά σα 
σύμμαχοι του σέρβικου ναζι¬ 
σμού. 

Η καταγγελία του ναζισμού 
και του ρατσισμού στη χώρα α¬ 
παιτεί τη διάκριση ανάμεσα στη 
δημοκρατία και το σοσιαλ-φα- 
σισμό, ανάμεσα στη διεθνιστι- 
κή αλληλεγγύη και τον κάλ¬ 
πικο αντι-ιμπεριαλισμό. Αυτή 
τη διάκριση πρέπει να κάνουν 
όλοι οι δημοκράτες, και να ε¬ 
νώσουν τις δυνάμεις τους με 
την Αντιναζιστική Πρωτοβου¬ 
λία και την ΟΑΚΚΕ σ’ ένα α- 
ντι-φασιστικό μέτωπο. 

Ο ΕΛΛΗΝΙΚΟΣ 
ΥΠΟΪΜΠΕΡΙΑΛΙΣΜΟΣ 
ΕΞΑΡΤΑ ΣΤΑΔΙΑΚΑ ΤΗ 
ΔΗΜ. ΤΗΣ ΜΑΚΕΔΟΝΙΑΣ 


Ο ΚΟΚΚΑΛΗΣ 
ΠΑΙΡΝΕΙ ΤΟ ΠΕΡΠΑ 
και ελέγχει τη 
βιομηχανική μόλυνση! 


Είχαμε γράψει σε προηγούμενο 
φύλλο της Νέας Ανατολής-για την 
αντίσταση που πρόβαλε ο Γκλιγκό- 
ροφ στην προσπάθεια της Ελλά¬ 
δας να εξαρτήσει ενεργειακά τη 
Δημοκρατία της Μακεδονίας. 

Τελικά, η αντίσταση αυτή κάμ¬ 
φθηκε. Το θέμα της εξαγοράς της 
πετρελαϊκής εταιρείας ΟΚΤΑ απ' 
την ελληνική κοινοπραξία 
ΒΑΕΚΑΝ ΕΤΕΡ και της κατα¬ 
σκευής αγωγού που θα συνδέει τα 
Σκόπια με τη Θεσσαλονίκη επα¬ 
νήλθε στη μακεδονική Βουλή η ο¬ 
ποία επικύρωσε τη συμφωνία. 

Όμως τα εμπόδια για τον ελλη¬ 
νικό υπόιμπεριαλισμό - φασισμό 
συνεχίζονται. Διευθυντικά στελέ¬ 
χη της ΟΚΤΑ αλλά και κάποιοι 
κυβερνητικοί παράγοντες της γει¬ 
τονικής χώρας προσανατολίζονται 
στην προμήθεια πετρελαίου και α¬ 
πό ένα σχεδιαζόμενο αγωγό που 
θα συνδέει τη Βουλγαρία, τη Δημ. 
της Μακεδονίας και την Αλβανί¬ 
α, ώστε να μην έχουν εξάρτηση 
μόνο από την Ελλάδα. Ο αγωγός 
αυτός θα ξεκινάει από το Μπουρ- 
γκάς και θα καταλήγει στην Αυ¬ 
λώνα, ενώ την κατασκευή του θα 
αναλάβει το αμερικάνικο κονσόρ¬ 
τσιουμ ΑΜΒΟ (Αΐύαηία, Μαοβ- 
άοηώ, ΒιιΙμιιπιι Οίΐ). Το πετρέλαιο 
που θα προμηθεύει ο διαβαλκανι- 


κός αγωγός θα είναι 4 φορές φθη¬ 
νότερο απ’ αυτό που θα προμηθεύ¬ 
ει η Ελλάδα, όπως θα είναι φθη¬ 
νότερο και το κόστος κατασκευής 
του. Ήδη ο υπουργός Δημ. Έργων 
της Μακεδονίας Ντούσκο Καντΐ- 
εφσκι υπέγραψε συμφωνία με το 
κονσόρτσιουμ “για τη διεξαγωγή 
μιας “μελέτης δυνατοτήτων” του 
νέου αγωγού με κεφάλαια που θα 
διατεθούν από την αμερικάνικη 
κυβέρνηση” (Ελευθεροτυπία , 6/10/ 
99). 

Η ελληνική κοινοπραξία αντέ¬ 
δρασε αστραπιαία εκβιάζοντας τη 
μακεδονική κυβέρνηση πως αν 
προχωρήσει στην προμήθεια πε¬ 
τρελαίου απ' το νέο διαβαλκανικό 
αγωγό, τότε θα ακυρώσει τη συμ¬ 
φωνία που υπέγραψε με την Ο¬ 
ΚΤΑ. Η συμφωνία ορίζει ότι η γει¬ 
τονική χώρα θα προμηθεύεται πε¬ 
τρέλαιο αποκλειστικά απ’ τον α¬ 
γωγό Θεσσαλονίκης - Σκοπιών 
για 20 χρόνια! (Ελευθεροτυπία, 7/ 
10/99). 

Την ίδια στιγμή εντείνεται η ε¬ 
πενδυτική επίθεση ελλήνων επι¬ 
χειρηματιών στη Δημ. της Μακε¬ 
δονίας. Στις αρχές Οκτώβρη υπο¬ 
γράφηκε μυστικά συμφωνία εξα¬ 
γοράς της Κρεντΐτνα Μπάνκα α¬ 
πό την Αίρύα Πίστεως του συμ¬ 
μάχου του Κόκκαλη, Κωστόπουλου, 


ενώ συνεχίζονται οι διαπραγ¬ 
ματεύσεις για την αγορά της 
Στοπάνσκα Μπάνκα από την 
Εθνική. Τέλος, ο ιδιοκτήτης 
του κρεματορίου της Τρέπτσκα, 
ο ρωσόδουλος Ε. Μυτιληναίος, 
κατέθεσε πρόταση στη μα¬ 
κεδονική κυβέρνηση για την α¬ 
γορά της μεταλλευτικής εται¬ 
ρείας “Ζλέτοβο”, ενώ άλλοι 
κοντινοί του στόχοι είναι “η 
κατασκευή σταθμού παραγω¬ 
γής ηλεκτρικού ρεύματος με 
φυσικό αέριο με τη συμμετοχή 
της γερμανικής δίβιηβηε και 
της τσιμεντοβιομηχανίας “Τι- 
τάν”, καθώς και η είσοδος στις 
τηλεπικοινωνίες. ..από τονΟ- 
ΤΕ, μέλος του Διοικητικού 
Συμβουλίου του οποίου είναι 
και ο ίδιος” (Ελευθεροτυπία, 20/ 
9/99). Το μπαράζ των ελληνι¬ 
κών επενδύσεων στη γειτονι¬ 
κή χώρα δεν είναι τυχαίο, αλ¬ 
λά γίνεται με γραμμή του ελ¬ 
ληνικού υπουργείου Εξωτερι¬ 
κών. Η ρώσικη διπλωματία που 
σήμερα ηγεμονεύει στο ελλη¬ 
νικό υπουργείο Εξωτερικών 
βιάζεται να τσακίσει τις εθνι¬ 
κές αντιστάσεις των Μακεδό- 
νων και να σπρώξει τη γειτο¬ 
νική χώρα στη στρατηγική του 
“ορθόδοξου τόξου”. 


ΟΙ ΕΚΛΟΓΕΣ ΣΤΗΝ ΑΥΣΤΡΙΑ 
ΚΑΙ ΤΟ ΑΛΗΘΙΝΟ ΠΑΓΚΟΣΜΙΟ 
ΚΕΝΤΡΟ ΤΟΥ ΝΑΖΙΣΜΟΥ 

Ο ι πρόσφατες βουλευτικές εκλογές στην Αυστρία ανέδειξαν το “Κόμμα Ελευθερίας” του 
νεοναζί Γκέοργκι Χάντερ, δεύτερο κόμμα δίνοντας του το 27% των ψήφων. Σύσσωμος ο 
σοσιαλφασισμός έσπευσε να κατηγορήσει την Ευρώπη και το δυτικό καπιταλισμό ότι τάχα 
αποτελούν φυτώριο του ναζισμού. 

Η αλήθεια είναι ότι ο Χάϊντερ πέτυχε τόσο υψηλό ποσοστό ώστε να είναι η δεύτερη δύναμη μέσα στην 
αυστριακή Βουλή, χάρη στη στήριξη που του έδωσαν οι εργάτες επειδή κολακεύτηκαν από τη “φιλεργα¬ 
τική αντικαπιταλιστική” δημαγωγία του, το κοινό χαρακτηριστικό των ναζιστών. Όμως ο Χάϊντερ είναι 
ξένο σώμα για την Ευρώπη. Από καιρό εκδηλώνει ανοιχτά τον αντιευρωπαϊσμό του, έτσι όπως τον 
εκδηλώνουν και τα πολιτικά του ξαδέλφια Ζιρινόφσκι-Μεγκρέ-Φίνι και σία. Η πηγή του αντιευρωπαϊ- 
σμού, της πολιτικής γραμμής που αποτελεί τη βάση του νεο-ναζιστικού ρεύματος σήμερα στην Ευρώπη, 
είναι η φαιοκόκκινη Ρωσία. Η πιο χαρακτηριστική έκφραση του παντρέματος του ανατολικού σοσιαλφα- 
σισμού με το ναζισμό είναι η νέα ρώσικη εκδοχή της ναζιστικής σημαίας, όπου στη θέση του αγκυλωτού 
σταυρού βρίσκεται το σφυροδρέπανο. 

Σημαντικό στοιχείο για την εξήγηση του φαινόμενου Χάϊντερ, είναι ότι η Αυστρία πολιτικά δεν είναι 
μια τυπικά ευρωπαϊκή χώρα, αλλά κρατά μια ουδέτερη στάση απέναντι στη σοσιαλιμπεριαλιστική Ρωσία 
κι αυτό βοηθά στην ανάπτυξη του ναζισμού. Στην Αυστρία αντίθετα με τη Γερμανία δεν έγινε ποτέ ένα 
πολιτικό κίνημα ενάντια στη συμμετοχή της χώρας στο ναζιστικό στρατόπεδο. Οι ναζιστές εδώ έμειναν 
αλώβητοι κι έγιναν ακόμα και πρόεδροι της χώρας, π.χ. Βάλντχαϊμ. Γι’ αυτό στην Αυστρία συγχωρείται η 
παρομοίωση των στρατοπέδων συγκέντρωσης με “στρατόπεδα τιμωρίας” σε αντίθεση με τη Γαλλία και 
τη Γερμανία όπου επιβάλλονται κυρώσεις. Δεν είναι τυχαίο ότι ο επόμενος Χάϊντερ που εμφανίστηκε 
στην Ευρώπη ήταν ο ελβετός φασίστας Μπλόχερ που στις πρόσφατες εκλογές πήρε το 25% των ψήφων. 
Είναι κι αυτός αντιευρωπαίος, ενάντια στην “παγκοσμιοποίηση”, ενάντια στο νεοφιλελευθερισμό, όπως 
όλοι οι νεοφασίστες. Επίσης, όπως η Αυστρία, έτσι κι η Ελβετία πάσχει από την ουδετεροφιλία, που είναι 
πάντα ανεκτική στους φασισμούς, γιατί ιστορικά αυτή η στάση σημαίνει ανοχή ή συνεργασία μαζί τους. 
Δεν είναι ακόμα τυχαίο που η επίσης ουδετερόφιλη Σουηδία είναι η μόνη χώρα της Ε. Ένωσης, που μετά 
την Ελλάδα εξασφαλίζει νομιμότητα στους ναζιστές. 

Αλλά η Αυστρία στα πλαίσια της πολιτικής της Ενωμένης Ευρώπης απέναντι στο ρατσισμό, έχει μία 
αρκετά δημοκρατική στάση απέναντι στους ανοιχτά ναζιστές, κι επιβάλλει απαγόρευση στους ανοιχτά 
ναζιστές, πράγμα που δε συμβαίνει σε χώρες σαν την Ελλάδα ή τη Ρωσία. Κι αν κάποιοι χαίρονται με την 
επιτυχία του Χάϊντερ, αυτοί είναι οι νέοι τσάροι του Κρεμλίνου, καθώς και οι κάθε λογής εκφραστές του 
σοβινισμού στις χώρες της Ευρώπης που μισούν την ευρωπαϊκή ενότητα. Έτσι εξηγείται και η ανάμιξη 
του πρωθυπουργού της Βαυαρίας στα εσωτερικά της Αυστρίας υπέρ του Χάϊντερ, καθώς ο τελευταίος 
είχε μιλήσει παλιότερα για ένωση της χώρας του με τη Γερμανία. 


Αντιγράφουμε από άρθρο του Ριζοσπάστη, 23/10/99 με τίτλο 
“Ο Κόκκαλης “πήρε” και το... ΠΕΡΠΑ!”: 

“Η “Ιντρασόφτ” παρουσίασε τη σύμβαση με το ΥΠΕΧΩΑΕ, 
με την οποία αναλαμβάνει τη δημιουργία κέντρου παρακο¬ 
λούθησης της ατμοσφαιρικής ρύπανσης. 

Και ο έλεγχος της ατμοσφαιρικής ρύπανσης στα χέρια του 
Κόκκαλη! Με προχτεσινή της ανακοίνωση η εταιρία “Ιντρα- 
σόφτ” παρουσίασε τη σύμβαση που υπέγραψε με το ΥΠΕΧΩ¬ 
ΑΕ και με την οποία αναλαμβάνει τη δημιουργία κέντρου 
παρακολούθησης αλλά και πρόβλεψης της ατμοσφαιρικής 
ρύπανσης στο Λεκανοπέδιο της Αττικής. Το έργο ονομάζεται 
“Αημιουργία Επιχειρησιακού Κέντρου Παρακολούθησης 
Ατμοσφαιρικής Ρύπανσης και Λήψης Εκτάκτων Μέτρων 
στην ευρύτερη περιοχή της Αθήνας”. Το πρόγραμμα είναι 
ενταγμένο στο Επιχειρησιακό Πρόγραμμα για το Περιβάλλον 
(ΕΠΠΕΡ) και χρηματοδοτείται από το Β ΚΠΣ. 

Ουσιαστικά, η “Ιντρασόφτ” με αυτή τη σύμβαση καταργεί 
το ΠΕΡΠΑ, την υπηρεσία του ΥΠΕΧΩΑΕ που μέχρι τώρα 
έκανε τη δουλειά που θα κάνει η εταιρεία του Κόκκαλη! Ετσι 
εξηγείται, ίσως, και το γιατί οι υπηρεσίες αυτές του ΥΠΕΧΩ¬ 
ΑΕ αποδυναμώνονταν συστηματικά τα τελευταία χρόνια από 
στελέχη, καθώς κανείς δεν αντικαθιστούσε ούτε όσους έφευ¬ 
γαν για συνταξιοδότηση ή επειδή έληγαν οι συμβάσεις τους. 
Προφανώς... “είχαν γνώση οι φύλακες”! Να σημειώσουμε ότι 
οι πόροι που θα διατεθούν συνολικά για το πρόγραμμα του 
ατμοσφαιρικού περιβάλλοντος μέχρι το 2006. σύμφωνα με 
ανακοινώσεις του υπουργού ΠΕΧΩΑΕ το περασμένο κα¬ 
λοκαίρι, ανέρχονται στο συνολικό ποσό των 31.5 δια δρχ. εκ 
των οποίων τα 4,8 δισ. δρχ. προέρχονται από το ΕΠΠΕΡ. 
Παράλληλα, αρκετές δεκάδες δια δρχ. υπάρχουν ακόμη που 
δεν έχουν απορροφηθεί από το 2ο Πακέτο Ντελόρ. από το 
πρόγραμμα “Περιβάλλον”... 

Η ίδια η “Ιντρασόφτ” στην ανακοίνωσή της παραλείπει 
βέβαια να ανακοινώσει το ακριβές ποσό της σύμβασης που 
υπογράφηκε και αν αυτό της ανατέθηκε απευθείας ή κατόπιν 
κάποιου διαγωνισμού. Φροντίζει ωστόσο - για τις ανάγκες του 
Χρηματιστηρίου προφανώς - να αναφέρει ότι “με το έργο αυτό 
μπαίνει πλέον δυναμικά στο χώρο της εφαρμογής σύγχρονων 
τεχνολογιών πληροφορικής για την αναβάθμιση του περιβάλ¬ 
λοντος. Ενα νέο χώρο, που εντάσσεται στα άμεσα στρατηγικά 
σχέδια ανάπτυξης και επέκτασης της εταιρίας”. Ποια σύμβα¬ 
ση άραγε να έχει τώρα σειρά;” (σσ. Αναρωτιέται, και δίκαια, ο 
προφανώς, αφελής συντάκτης του εξαιρετικού αυτού άρθρου). 

Μερικές φορές κάποια άρθρα του “Ριζοσπάστη” έχουν στόχο 
να καθησυχάζουν τους αναγνώστες για τον γενικό αντικαπι- 
ταλιστικό χαραχτήρα του ψευτοΚΚΕ. Γιατί εδώ και χρόνια το 
κόμμα του Περισσού αφήνει στο απυρόβλητο και ουσιαστικά 
προστατεύει τον πρώην πράχτορα της Στάζι και άνθρωπο των 
Ρώσων στην Ελλάδα. Για τον Κόκκαλη δεν υπάρχει ιδιωτικο¬ 
ποίηση. Αυτή είναι κακή μόνο όταν πρόκειται για δυτικόφι¬ 
λους αστούς. 

Όμως το πιο σπουδαίο ζήτημα αυτής της σύμβασης είναι 
αυτό που δεν λέει ο “Ριζοσπάστης” ότι δηλαδή ο Κόκκαλης 
αποκτά τον έλεγχο της ρύπανσης στη χώρα. 

Γιατί το ΠΕΡΠΑ είναι εκείνο που μπορεί να επιβάλει, 
εφόσον το κρίνει, μεγάλο δακτύλιο και κυρίως να 
κλείσει μια βιομηχανία ή μια βιοτεχνία. Είναι λοιπόν 
μεγάλη η εξουσία αυτής της υπηρεσίας αφού μπορεί με τα 
μέτρα που παίρνει να χτυπά την παραγωγή, το εμπόριο και 
την κατανάλωση. 

Έτσι ο Κόκκαλης, και με βάση τη γνωστή πραχτική του 
βιομηχανικού σαμποτάζ από το ΥΠΕΧΩΑΕ και από το ΣτΕ, 
θα μπορεί στο άμεσο μέλλον να κλείνει όποια βιομηχανία 
θέλει με το πρόσχημα της προστασίας του περιβάλλοντος από 
τη μόλυνση. 

Αυτήν την εξαιρετικής σημασίας για τη βιομηχανία και για 
τις βιοτεχνίες στη χώρα, υπηρεσία του ΥΠΕΧΩΑΕ ο σοσιαλ- 
φασίστας ρωσόδουλος Λαλιώτης την παρέδωσε στην κυριαρ¬ 
χία του κατεξοχής εκπροσώπου του ρώσικου ιμπεριαλισμού 
στην Ελλάδα, στον Κόκκαλη. 




Σελίδα 10 


ΝΕΑ ΑΝΑΤΟΛΗ 


ΠΑΡΑΣΚΕΥΗ 29 ΟΚΤΩΒΡΗ 1999 


ΔΥΝΑΜΩΝΕΙ Η ΕΘΝΟΚΑΘΑΡΣΗ ΣΕ 
ΒΑΡΟΣ ΤΗΣ ΗΡΩΙΚΗΣ ΤΣΕΤΣΕΝΙΑΣ 


συνέχεια από τη σελ. 1 

να μη συνεχίσει να τις χορηγεί 
πιστώσεις, πράγμα που είναι α¬ 
νήθικο”. Αν η πολιτική πίεση α¬ 
ποδειχτεί αναποτελεσματική κά- 
λεσε τον ΟΗΕ να στείλει διεθνή 
δύναμη. 

Ο Ιντιούγκοφ, ωστόσο, παρα¬ 
δέχτηκε, ότι είναι αδύνατο για 
την Τσετσενία να παρουσιάσει τις 
θέσεις της μπροστά στην διεθνή 
κοινότητα μια που τόσο ο ΟΗΕ, 
όσο ο ΟΑΣΕ, και το Συμβούλιο 
της Ευρώπης αρνούνται να δε¬ 
χτούν τους τσετσένους αντιπρό¬ 
σωπους (Γαλλικό Πρακτορείο 
Τύπου, 15/10). 

Είναι αυτή η κτηνώδης στάση 
της δυτικής αστικής τάξης, που 
επιτρέπει στη νεοχιτλερική Ρω¬ 
σία να συνεχίζει σχεδόν ανενό¬ 
χλητη τη σφαγή. Μόνο μετά το 
βομβαρδισμό της αγοράς φαίνε¬ 
ται αυτά τα ζώα να ξύπνησαν.Ο 
γερμανός υπουργός εξωτερικών 
Φίσερ έστειλε επιστολή στον 
ρώσο ομόλογο του και ζητά να 
σταματήσει αμέσως η στρατιωτι¬ 
κή επέμβαση και να υπάρξει πο¬ 
λιτικός διάλογος. Το αμερικανι¬ 
κό Κογκρέσο, που κυριαρχείται 
από τους ρεπουμπλικάνους προ¬ 
ειδοποίησε επανειλημένα την κυ¬ 
βέρνηση Κλίντον ότι δεν πρόκει¬ 
ται να ανεχτεί, όπως στο παρελ¬ 


θόν, τη συμπεριφορά της Ρωσίας 
στην παραβίαση των ανθρωπίνων 
δικαιωμάτων και στην εκτετα¬ 
μένη διαφθορά. Η κριτική τους 
μάλιστα συχνά επικεντρώνεται 
στη δήλωση του φιλορώσου Κλί¬ 
ντον το 1996, που έκανε από τη 
Μόσχα συγκρίνοντας την θέση 
του Γέλτσιν (δύο χρόνια μετά τη 
ρώσικη εισβολή στην Τσετσενία) 
με εκείνη του αμερικάνου προέ¬ 
δρου Αβραάμ Λίνκολν κατά την 
διάρκεια του αμερικάνικου εμ¬ 
φύλιου! Η παραπάνω πίεση έκα¬ 
νε τον άνθρωπο του Κλίντον και 
φιλορώσο υφυπουργό εξωτερι¬ 
κών των ΗΠΑ Τάλμποτ να μι¬ 
λήσει για “αδιάκριτη βία" και αρ¬ 
γότερα την υπουργό εξωτερικών 
Ολμπράιτ καθώς και τον εκπρό¬ 
σωπο τύπου του Λευκού Οίκου. 
Αλλά οι δηλώσεις αυτές είναι 
μόνο για να εκτονώσουν τις εσω¬ 
τερικές πιέσεις και δεν έχουν 
κανένα πρακτικό αποτέλεσμα 
παρά μια αργή αντιστροφή του ευ¬ 
νοϊκού μέχρι τα τώρα κλίματος 
για τη Ρωσία. Μπαίνει δηλ. πια 
διεθνές ζήτημα και ασφαλώς οι 
αντιθέσεις θα οξύνονται, όσο ο 
ρώσικος ιμπεριαλισμός θα βυθί¬ 
ζει τη μικρή χώρα στο αίμα. Αλ¬ 
λά αυτό οφείλεται αποκλειστικά 
και μόνο στην ηρωική αντίστα¬ 
ση του τσετσένικου έθνους. 
Είναι η αποφασιστική, μανιασμέ¬ 
νη και ανυποχώρητη αυτή αντί¬ 


σταση που δημιουργεί όλα αυτά 
τα ρήγματα και τις αντιθέσεις. 
Τελευταία οι ηγέτες των ρώσι- 
κων δημοκρατιών της Βόρειας 
Οσετίας, της Καμπαρντινο - Βαλ- 
καρίας, της Καρατσάγιεβο - 
Τσερκεσίας και της Ινγκουσετί- 
ας, όπως επίσης και των περιοχών 
του Ροστόβ, της Σταυρούπολης 
και του Κρασνοντάρ συναντήθη¬ 
καν (την περασμένη Δευτέρα) κε- 
κλεισμένων των θυρών στο Ε- 
σεντούκι και τάχθηκαν υπέρ ε¬ 
νός “πολιτικού διαλόγου” με τη 
Μόσχα. Ο τσετσένος πρόεδρος α¬ 
πό την πλευρά του δήλωσε: “ Λεν 
έχει νόημα να συνομιλήσουμε με 
τον πρωθυπουργό Βλαντιμίρ 
Πούτιν καθώς η Μόσχα επιζη¬ 
τεί μόνο την εκδίκηση. Ο Πού¬ 
τιν χρειάζεται απλώς μια νίκη για 
να εμφανιστεί ως ο σίδηρους η¬ 
γέτης στον ρώσικο πληθυσμό. 
Εργάζεται μόνο για την προσω¬ 
πική του εικόνα. Ο μόνος τρό¬ 
πος για να τερματιστεί ο πόλε¬ 
μος είναι οι ηγέτες στον Βόρειο 
Καύκασο να ζητήσουν από τη 
Μόσχα να σταματήσει τις επιχει¬ 
ρήσεις στην Τσετσενία”. 

Την ίδια στιγμή ο ρώσικος 
στρατός σφυροκοπά από ξηρά και 
αέρα το Γκρόζνι και όλη τη χώ¬ 
ρα, ενώ έχει μπει και στα προά¬ 
στια του Γκουντέρμες, τη δεύ¬ 
τερη μεγαλύτερη πόλη. Ταυτό¬ 
χρονα έχει κλείσει από τις 24 


Οκτώβρη τον δρόμο που οδηγεί 
από το Γκρόζνι στο Ναζράν (με¬ 
γαλύτερη πόλη της Ινγκουσετί- 
ας) η οποία ήταν η οδός διαφυ¬ 
γής για πάνω από 170.000 πρό¬ 
σφυγες. Ενώ απειλεί να πυροβο¬ 
λήσει όποιον περάσει τα σύνορα. 
Παράλληλα το μπλόκο περιλαμ¬ 
βάνει και τον κύριο δρόμο που 
χρησιμοποιούσαν οι ξένοι, κυ¬ 
ρίως δυτικοί,δημοσιογράφοι για 
να μπαίνουν στην Τσετσενία και 
να δίνουν τις ανταποκρίσεις 
τους Στην εκστρατεία αυτή ο ρω¬ 
σικός ιμπεριαλισμός στις 20 Ο¬ 
κτώβρη (μια μέρα πριν το μακε¬ 
λειό στην αγορά) συνέλαβε και 
τον τσετσένο αντιπρόσωπο στη 
Μόσχα Μαιρμπέκ Βασαγκάγεφ 
με την κατηγορία “της παράνο¬ 
μης κατοχής όπλων” και θα τον 
οδηγήσει τώρα σε δίκη παρωδία. 
Προσπαθούν δηλ. οι Ρώσοι να ε¬ 
μποδίσουν οποιαδήποτε μαρτυρία 
και πληροφορία για τα εγκλήμα¬ 
τα τους προς τα έξω. Σε λίγο αυ¬ 
τός ο κλοιός θα γίνει όλο και πιο 
ασφυκτικός και γι'αυτό πιο απο- 
κρουστικός. Τα χιτλερικά εγκλή¬ 
ματα δεν μπορούν να κρυφτούν. 
Ήδη η Ρωσία έχει απαγορεύσει 
σε όλες τις ανθρωπιστικές οργα¬ 
νώσεις να στείλουν ανθρώπους 
τους στο χώρο των σφαγών. Αυ¬ 
τό, ούτε ο Μιλόσεβιτς δεν τόλμη¬ 
σε να το κάνει. Όποιο μέλος αν¬ 
θρωπιστικών οργανώσεων τολ¬ 


μήσει να πάει στην Τσετσενία, ε¬ 
δώ και καιρό εκτελείται σα σκυ¬ 
λί από δήθεν άτακτες συμμορίες. 
Εκείνο που επιτρέπεται να 
υπάρχει εκεί, είναι μόνο μέλη αν¬ 
θρωπιστικών οργανώσεων που 
είναι κάτοικοι της Τσετσενίας. 
Αυτοί όμως έχουν δικαίωμα να 
δίνουν την ανθρωπιστική βοή¬ 
θεια για να τη μοιράζουν μόνο 
οι ίδιοι οι Ρώσοι στα θύματά τους. 
Αυτοί ως τώρα δεν δίνουν βέ¬ 
βαια τίποτα. Η πολιτική τους εί¬ 
ναι καθαρά γενοκτονική. 

Η Τσετσενία στέκεται όρθια, η 
Γεωργία ανησυχεί και προετοι¬ 
μάζεται για τη χειρότερη εξέλι¬ 
ξη με την ελπίδα να μην έρθει 
ποτέ, το Αζερμπαϊτζάν χάνει την 
ηρεμία του καθώς οι συνομιλίες 
με την Αρμενία καταρρέουν με¬ 
τά την δολοφονία του αρμένιου 
πρωθυπουργού από ένοπλους στο 
κοινοβούλιο, η Ρωσία προχωρεί 
αργά αλλά σταθερά και η Δύση 
προετοιμάζεται για ένα νέο Μό¬ 
ναχο. Γι' αυτή την περίοδο ο κα- 
ταλύτης στις εξελίξεις είναι ο 
τσετσένικος λαός. Τα μαρτύρια 
τους δείχνουν τι θα τραβήξουν 
στο μέλλον οι ευρωπαϊκοί λαοί 
από τους ρώσους σοσιαλιμπερια- 
λιστές. Από αυτή την άποψη, η 
Τσετσενία είναι ένα απλό εργα¬ 
στήρι φρικαλεοτήτων για τους 
νέους χιτλερικούς. 


Έλληνες "μαρξιστές-λενινιστές" 

ΠΑΝΩ ΑΠΟ ΟΛΑ Η ΥΠΟΣΤΗΡΙΞΗ ΤΗΣ 

"ΜΕΓΑΛΗΣ ΡΩΣΙΑΣ" 


Ιδιαίτερα ανήσυχοι για τις εξελίξεις στην Τσε¬ 
τσενία εμφανίζονται οι “μαρξιστές-λενινιστές” 
μας. Μη φανταστείτε βέβαια πως ανησυχούν για το 
μέλλον της Τσετσενίας και του λαού της που 
σήμερα σφάζεται από τους ρώσους φασίστες, 
διεκδικώντας το δικαίωμα στην αυτοδιάθεση και 
στην ανεξαρτησία. 

Ο “μαρξισμός-λενινισμός” τους δεν τους επιτρέ¬ 
πει να αναλύουν τα διεθνή ζητήματα στη βάση 
τέτοιων αρχών. 

Η ανησυχία τους βρίσκεται ακριβώς στην αντίθε¬ 
τη κατεύθυνση. Μήπως, δηλαδή και ...αδυνατίσει 
η Ρώσικη Ομοσπονδία, και δυναμώσει στη συνέ¬ 
χεια τις θέσεις του ο αμερικάνικος ιμπεριαλισμός! 

Οι Διαρρήχτες σα γνήσιοι υποστηρικτές των 
συμφερόντων της Ρώσικης Ομοσπονδίας ...κατα¬ 
κεραυνώνουν τις “κλίκες της ρώσικης νέας αστι¬ 
κής τάξης”, γράφοντας στην εφημερίδα τους, 
Λαϊκός Δρόμος (4/10/99): “Κατ’ αρχήν πρέπει να 
σημειωθεί ότι στην απόσχιση και ανεξαρτητοποίη¬ 
ση της Τσετσενίας , όπως και άλλων περιοχών 
οδήγησε η πολιτική που προωθούσαν και εφάρμο¬ 
ζαν οι ίδιες κλίκες της ρώσικης νέας αστικής 
τάξης. Αυτές έστρωσαν το δρόμο που οδήγησε σε 
τέτοιες εξελίξεις, που απειλούν με διάλυση την ίδια 
τη Ρώσικη Ομοσπονδία. 

Στην ουσία, αν και η Ρωσία εμφανίζεται εδώ να 


επιτίθεται για να επιβάλει με τη βία τη θέλησή της, 
είναι η ίδια η Ρωσία που με τα γεγονότα αυτά 
υπόκειται ακριβώς στις διαδικασίες της δικής της 
αποσύνθεσης και της όλο και πιο ασφυκτικής 
περικύκλωσης της από τους ιμπεριαλιστές της 
Λύσης που κινούν “αθέατα” τα νήματα”. 

Το ζήτημα λοιπόν, γι’ αυτούς δεν είναι η επίθεση 
της Ρωσίας, αλλά αυτά που τραβάει η ίδια η 
Ρωσία. Μια Ρωσία που η “νέα αστική τάξη” της 
την οδηγεί στη διάλυση και που όλο περισσότερο 
ασφυκτιά από την “περικύκλωση” του αμερικάνι¬ 
κου ιμπεριαλισμού. Έτσι, όπως μπορεί να κατα¬ 
λάβει κάθε λογικός άνθρωπος, οι “συνεπείς” δυνά¬ 
μεις στη Ρωσία πρέπει να εμποδίσουν τη διάλυση 
κατεδαφίζοντας την Τσετσενία και σφάζοντας τον 
λαό της. Με αυτό τον τρόπο, θα σπάσουν και την 
περικύκλωση του αμερικάνικου ιμπεριαλισμού. 

Πρόκειται πραγματικά για τους πιο χυδαίους 
υποστηρικτές του πιο σκληρού πυρήνα του ρώσικου 
σοσιαλφασισμού. 

Στην ίδια κατεύθυνση κινούνται και οι άλλοι 
“μαρξιστές-λενινιστές” αυτοί του ΚΚΕ μ-λ. Γρά¬ 
φουν στην εφημερίδα τους, Προλεταριακή Σημαία: 
“Ειδικότερα για την περιοχή του Καυκάσου και της 
Κασπίας μετράει χρόνια η προσπάθεια εκμετάλλευ¬ 
σης (σ.σ. εννοεί από τους Αμερικάνους) των αντιθέ¬ 
σεων των πρώην σοβιετικών Δημοκρατιών με τη 


Ρώσικη Ομοσπονδία, αλλά και των μικροφιλοδο- 
ξιών των τοπικών ηγεσιών για την κατάκτηση 
“θυλάκων’” που να επιτρέπουν στις ΗΠΑ να 
διεξάγουν από καλύτερες και πλησιέστερες θέσεις 
τον πόλεμο, για τον έλεγχο των πετρελαίων... 

Από την άλλη το ρώσικο κατεστημένο, έχοντας 
βγει στο σύνολο του λαβωμένο από την εξέλιξη του 
Κοσόβου και τις “παράπλευρες” τάσεις που αυτή 
δημιούργησε σε χώρες μέχρι και της πρώην Σοβιε¬ 
τικής Ένωσης, δείχνει να αντιδρά αντιλαμβανόμε- 
νο ότι αυτό που αμφισβητείται πια δεν είναι η 
κυριαρχία σε μια μικρή (αλλά σημαντική γεωπολι¬ 
τικά) Δημοκρατία, ούτε μόνο ο ζωτικής σημασίας 
γι ’ αυτό, χώρος της Καυκασίας, αλλά μέσω αυτών 
η συνολική συνοχή της Ρώσικης Ομοσπονδίας”. 

Βομβαρδίστε λοιπόν ρώσοι φασίστες! 

Τσακίστε τις “μικροφιλοδοξΐες” των τοπικών 
ηγεσιών. Γιατί πάνω απ’ όλα είναι η “συνοχή της 
Ρώσικης Ομοσπονδίας”. Γιατί μετά το Κόσοβο που 
“λάβωσε” τη Ρωσία, έχει δικαίωμα αυτή να πνίξει 
στο αίμα τον αγωνιζόμενο λαό της Τσετσενίας. 

Μάλιστα, το ΚΚΕ μ-λ ισχυρίζεται ότι αυτό το 
δικαίωμα το έχει όλο το ρώσικο κατεστημένο, 
δηλαδή και η “νέα αστικής τάξη” που κατακεραυ¬ 
νώνουν οι Διαρρήχτες. 

Είπαμε πάνω απ’ όλα η υποστήριξη του μεγάλου 
ρώσικου έθνους! 






